Pevare Sul an Azvent - Tiegezh Santez Anna\nPevare Sul an Azvent\nPublié le 21 décembre 2019 par Andrev\nSul 22 a viz Kerzu 2019\n* Stumm ordinal\nAviel Sant Vazhev\nHogen, ginivelezh Jezuz Krist a c'hoarvezas evel-henn. Mari, e vamm, o vezañ grataet da Jozef e dimezi, en em gavas dougerez dre c'halloud ar Spered Santel, a-raok dezho mont da vevañ a-gevret. Jozef, he fried, dre ma oa un den reizh anezhañ, ha ne felle ket dezhañ he gwallvrudañ, a reas e vennozh d’en em zispartiañ dre guzh diouti. Divizet en devoa kement-se pa 'n em ziskouezas dezhañ dre e gousk, un Ael eus an Aotrou, a lavaras dezhañ : «Jozef, mab David, n’az pez ket aon da gemer ganit Mari da bried; rak ar pezh a zo krouet enni a zo eus ar Spered Santel. Genel a raio ur mab hag e roi dezhañ Jezuz da anv, rak eñ a salvo e bobl eus he fec'hedoù.» Ha kement-se a c'hoarvezas evit ma teufe da wir ar pezh en devoa lavaret an Aotrou dre gomz e brofed : «Setu ma vo ar Werc'hez o tougen ha ma c'hano ur mab a vo anvet Emmanuel», da lavarout eo Doue ganimp. Jozef, ur wezh dihunet eus e gousk, a reas hervez m’en devoa gourc'hemennet Ael an Aotrou: Kemer a reas e bried en e di.\n* Stumm dreist-ordinal\neus Izaia 45,8.\nRoráte, cæli, désuper, et nubes pluant iustum.\nGlizhennit, Neñvoù diwar laez, glavennit koumoul ar yon !\neus ar C'hiriale XVII\nHa setu un ton all evit kanañ ar Rorate. Kanet e vez e brezhoneg ivez: kavout a reot e destenn evit un tamm, warlerc'h ar video.\nDiskan: Glizhennit, Neñvoù diwar laez, glavennit koumoul ar yon !\nN’it ket e konnar, C’Hwi Arloz, diskounit hiviziken hon fallagriezh, setu deuet Kêr ar Sant da vezañ dilezet, Sion zo bet dilezet, Jeruzalem zo glac’haret, annez ho santelidigezh deoc’h-C’Hwi ha hini ho klod, an ti ma voec’h meulet-C’Hwi gant hon tadoù.\nPec’het hon eus, ha deuet da vezañ hañval ouzh an dic’hlan, Setu ni kouezhet gwitibunan e-giz un delienn : ha gant hon fallagriezhoù, omp bet skubet evel gant ar gwent ; kuzhet eo bet ho tremm ganeoc’h ouzhimp-ni ha bruzhunet omp bet dindan he c’hrabanoù gant hon falloni.\nPublié dans Azvent, Gregorian, Liderezh, Messe, Oferenn, Sainte Liturgie, Sulvezhioù\nAñjeluz an Azvent\nGouel Ginivelezh hor Salver


Machu Pikchu - Wikipedia\nUr sell war Machu Pikchu\nMachu Pikchu ("Pikern Kozh" e ketchwaeg, distaget [ˈmɑtʃu ˈpixtʃu] ; Machu Picchu e spagnoleg, distaget [ˈmatʃu ˈpiktʃu]), zo ul lec'hienn rakkolombian inka savet er XVvet kantved e beg ur menez hag a dap 2 430 m, e rannvro Qusqu e Perou.\nLec'hienn vrudetañ ar sevenadur inka eo. War roll glad bedel UNESCO emañ abaoe 1983. Ne oa bet degaset al lec'h er gouloù nemet er bloaz 1911. Abaoe e teu miliadoù a douristed d'he gwelet.\n4 Ur gêr e kedveved gant an natur\n6 Ur c'hoar da Machu Picchu\nEn he barr e oa an Impalariezh Inka (1438-1533) pa zivizas an Inka Pachacutec Inca Yupanqui (ren : 1438-1472) sevel Machu Pikchu 80 km er gwalarn d'ar gêr-benn Qusqu, war-dro ar bloavezh 1450 – evit chom eno en hañv pe evit ma talvezfe da atant meur, den ne oar diarvar. Tro da 50 bloavezh a voe ret evit sevel kêr, setu e voe echuet dindan ren Tupac Inca Yupanqui (ren : 1472-1493).\nGoude marv Tupac Inca Yupanqui e 1493 e voe gorrekaet buhez kêr.\nMab Tupac Inca Yupanqui, Huayna Capac, a renas eus 1493 betek 1525 pe 1527 ; pa varvas e savas brezel etre e vab Inti Cusi Huallpa Huascar hag e hanter-vreur Atahualpa, a voe dibabet gant uhelidi Qusqu ; brezel diabarzh a savas neuze, a voe gounezet gant Atahualpa, met rivinet e voe an impalariezh hag aes e voe da Spagnoliz he zrevadenniñ.\nUr c'hantved goude he ganedigezh, e 1572, e voe dilezet Machu Pikchu gant he annezidi : petra bennak ma ne voe biskoazh kavet kêr gant ar gonkistadored spagnol da vare he finborte e teuas beajourien estren betek enni, hag ar vrec'h ganto, ar pezh a lazhas an darn vuiañ eus an dud.\nPeogwir e oa lec'hienn Machu Pikchu distro diouzh Qusqu hag ar gonkistadored ne voe na preizhet na distrujet ganto. A-c'houde an dilezadeg e voe aloubet gant ar janglenn hag ankouaet gant ar braz eus an dud.\nUn douaroniour alaman anvet Hermann Göhring a venegas Machu Picchu war ur gartenn e 1874 ; un Alaman all, un nevidour anvet Augusto Berns, a voe aotreet e 1877 gant gouarnamant Perou da breizhañ Huacas del Inca, da lavarout eo Machu Pikchu.\nE 1911 ez erruas an istorour stadunanat Hiram Bingham (1875-1956), a oa o klask kêr-benn an Inkaed, e Machu Pikchu. Ergerzhadegoù furchal a savas e 1912, 1914 ha 1915, ha kas traezoù inka betek skol-veur Yale e New Haven (Connecticut). Hervez lezenn e reas, tud Machu Pikchu a savas enep koulskoude, met a-drugarez da Hiram Bingham ez eo brudet Machu Pikchu er bed a-bezh.\nE 1981, gouarnamant Perou a lakaas lec'hienn Machu Pikchu hag he zrowardroioù – 325,92 km² en holl — da Santuario Histórico, "neved istorel".\nE 1983 e voe lakaet Machu Pikchu da c'hlad bedel, peogwir ez eo ur bennoberenn glok a disavouriezh hag un test dibar eus ar sevenadur inka .\nSaverezh[kemmañ | kemmañ ar vammenn]\nTres Machu Pikchu\nDa gentañ e voe fardet ar savennoù-douar, teir lodenn anezho, dalc'het gant ur voger :\nan diaz, graet diwar tammoù mein :\nal lodenn etre, aozet gant traezh :\nar gorre, douar warnañ evit gounit maiz, koka, patatez hag all.\nDa greñvaat gwele kêr ha da enebiñ ouzh ar rikladegoù douar dre silañ an dour glav a vez alies eno e talveze ar savennoù-douar ivez.\nKendalc'het e voe da sevel savennoù e-giz-se uheloc'h-uhelañ betek kribenn ar menez, 2 430 m e uhelder.\nEno e krogas an Inkaed da sevel tiez diwar c'hreunit a dennjont eus ur vengleuz a oa war ar gribenn-se. Un taol-kaer eo e vefent deuet a-benn da sevel tiez ken brav-se rak kalet eo ar greunit ha ne implijent na skritur na houarn na rodoù. Evit ober e kemerent mein bras da skeiñ war ar greunit betek ma torrje. Ur wech torret e kemerent ur maen bihan all evit levnañ ar roc'h. Goude echu e kasent ar roc'hell d'al lec'h rekis war-bouez kefioù gwez. He lakaat a raent war an ti etre ar reier all. Evit enboestañ mat ar roc'helloù evel brikennoù e veze kizellet ar roc'hell ur wech diwezhañ ha lakaet un doenn blouz. Kalz tammoù mein zo bet kenderc'het a-hed bloavezhioù kizellañ : betek tri metrad eo donder ar gwelead anezho e kreiz kêr. Gwevnaat a ra kêr neuze, ha silet e vez gwelloc'h an dour glav.\nUn eienenn zo uheloc'h er menez. An ijinourien inka o deus dihentet he gwazh betek kêr a-benn pourvezañ 16 feunteun. Savet o deus un 200 bennak a savadurioù. An tiez zo savet en doare klasel inka, ledanoc'h en traoñ eget en nec'h.\nAzeuldi an Heol\nHervez an arkeologourien ec'h eo rannet Machu Pikchu e div lodenn, hini al labour-douar hag an hini gerreizh, dispartiet gant ur voger 400 m he hirder.\nSavet eo diwar meur a savenn-douar dezho stumm skalieroù divent war kostez ar menez. Servijout a raent da stourm ouzh ar rikladegoù douar, evit al labour-douar hag evit kreñvaat gwele kêr. Stalioù zo a oa e tu reter kêr.\nE 1961, an istorour perouat Manuel Chávez Ballón (1919-2000) a rannas kêr e daou gant un ahel savet diwar ar blasenn vras evit lakaat anat urzhaz an Inkaed : an tu hanan (uhel) hag an tu hurin (izel); un eil ahel a c'heller kavout a zo savet diwar ur straed vras dezhi stumm ur skalier. E ti an impalaer e kenskej an div linenn.\nAn impalaer, ar veleien hag an uhelidi a veve eno. Er c'harter relijiel e kaver azeuldioù, tiez ar veleien hag an intihuatana – al lec'h ma komze ar veleien d'ar bobl. E karter an uhelidi emañ palez an Inka hag e familh, tiez an uhelidi. A-drek ar palez emañ an Torreón (Intihuatana, azeuldi an Heol), ur mell tour ront kleuziet er roc'h ma 'z eus aoterioù aberzhiñ hag un ti-kañv evit ar c'horfoù balzamet. E-tal emañ ar blasenn vras ma komze an inka ha ma veze dalc'het festoù.\nEno e veve an artizaned, ar beizanted hag ar soudarded en o ziez paour. Ar c'harter milourel eo, ha karter ar morterioù a servije d'ober kroc'han pe d'ober lidoù relijiel evel an evadegoù.\nEr Su emañ azeuldi ar c'hondor ha karter an toulloù-bac'h. En azeuldi ar c'hondor e veze graet aberzhioù evit sioulaat an doueed.\nUr gêr e kedveved gant an natur[kemmañ | kemmañ ar vammenn]\nAr roc'h sakr\nKêraozerien Machu Pikchu o deus he savet hervez elfennoù an natur a zo tro-dro dezhi.\nHervez an Heol eo savet an tiez ; da skouer, tro-dro d'ar 24 a viz Even (goursav-heol an hañv) e teu daou dric'horn kenkreizek war wel war azeuldi an Heol.\nHervez al lec'h e c'heller gwelout dremm un den o sellout ouzh an oabl, an Huyana Picchu o vezañ ar fri.\nAr roc'h sakr, ur maen bras 7 metr e ledander, a zrevez ar menez a zo a-dreñv dezhi.\nPatrom ar gêr a seblant stummet diouzh ur c'hondor e zivaskell dispak.\nAn Huayna Picchu en deus stumm ur puma prest da lammat ; skeudenn ur puma all a c'heller ijinañ gwelet treset ivez gant an azeuldioù hag ar savennoù-douar.\nPa weler kêr adalek an Huyana Picchu e c'heller gwelout un naer hag ur c'hrokodil.\nUr wech an amzer e c'heller gwelout ul loen kizellet er roc'h.\nAn naer, ar puma, ar c'hondor hag ar c'hrokodil eo arouezioù an Douar hag an neñv, loened pouezus int e gwengelouriezh an Inkaed.\nGant lamaed e vez kempennet ar savennoù-douar hiziv c'hoazh.\nAzeuldi ar c'hondor a zo anvet e-giz-se abalamour da stumm ar roc'hell m'eo bet savet.\nUr veaj ha ne vo ket ankouaet !\nUr 1 800 tourist bennak a zeu bemdez da Vachu Pikchu met kant vloaz goude ma voe roet lañs d'an douristelezh e voe merzhet gant an arkeologourien en doa red an douristed un efed fall war al lec'hienn : abalamour d'an digoadañ e vez krignet al leur, ar plant a za war ziskar, kreskiñ a ra ar riskl a rikladegoù douar ha hini an tanioù-gwall. A zo gwashoc'h, e soñj emañ pennadurezhioù ar vro da sevel sevel un hent evit ar c'hirri-tan da dizhout Machu Pikchu, neuze ne vefe ket reoliet an niver a douristed ha buanoc'h e vefe distrujet kêr.\nUr c'hoar da Machu Picchu[kemmañ | kemmañ ar vammenn]\nUn eil Machu Picchu a zo, anvet Chuquequirao ; diaesoc'h eo he zizhout rak n'eus ket a hent gwir ha lec'hiet eo da 3000 m a uhelder. Damheñvel eo ouzh Machu Pikchu dre he gêraozadur, stumm he ziez hag he lec'hiadur er menezioù uhel.\n(fr) Sanctuaire historique de Machu Picchu @ UNESCO\n(fr) Machu Picchu\n↑ 1,0 ha1,1 (en) New Scientist, 03/06/2008\n↑ (en) (fr) UNESCO.\nAdtapet diwar « https://br.wikipedia.org/w/index.php?title=Machu_Pikchu&oldid=1977224 »


Un deiz, un den, ur vicher : Dewi Siberil web skoazeller produiñ (6)\nSamedi 28 mars 2020 à 10:03 -\nHiroc'h hiziv diwar-benn Dewi Siberil, paotr Brezhoweb.\nDiwy Sibiril , web skoazeller produiñ. - Jañ Luk Bergot\nPaotr ar web tele eo Dewi Siberil. Goude bezañ bet skolaer e Diwan, aet eo Dewi war ar vicher skoazeller produiñ skinwel. Labourat a ra evit Brezhoweb abaoe tri bloaz 'zo bremañ. Ar chadenn TV kentañ e brezhoneg penn da benn, staliet en Alre. Fardañ ha skignañ a ra programmoù evit an holl, bras ha bihan, a-hed ar bloaz.\nUl labour liesseurt hag a ro tro dezhañ da implij ar brezhoneg war holl dachennoù ar bed a-vremañ. "War ar bern m’eus desket ar vicher" eme Dewi, "ha kendalc’her a ran da beurzeskiñ bemdez c’hoazh !"\nIskisaat tra pa 'ouezer n'oa kroget preñv ar brezhoneg ennañ d'e zeiteg vloaz. 'Barzh un skol "prépa" edo, evit mont da vezañ danvez ofiser 'barzh al lu gall. 'Barzh le "Prytané militaire" eus "La Flèche" oa deuet war wel dezhañ e vreizhadelezh.\nVideoioù Brezhoweb 'zo da gaout war ar rouedadoù social.\nPennad kaoz gant Diwy Sibiril , web skoazeller produiñ.\nEnvironnementE brezhoneg - Tro Breizh war varc'h houarn da zizoleiñ disoc'hoù enep d'al lastez\nPatrimoineKanaouenn "Marv ar big" savet gant Jean-Claude Talec


Pajenn:Morvan - Buez ar Zent, 1894.djvu/679 - Wikimammenn\nPajenn:Morvan - Buez ar Zent, 1894.djvu/679\nrak aoun en devoa da veza didronet ganthan divezatoc’h, pa vije deuet enn oad. Kas a eure eta soudarded da lamet he vuez digant ar prins iaouank ; mes ar zoudarded-se a gavaz anezhan kel laouen outho, ker karantezuz ha ken henvel ouz he dad, ma oue tenereat ho c’haloun ha ma’z ejont dioc’htu enn dro da c’houlenn gras evithan. Neuze Rivod, e leac’h rei urs d’hen lakaat d’ar maro, a lavaraz trouc’ha d’ezhan hebken he zorn deou hag he droad kleiz, evit na c’hellje biken manea eur c’hleze na pignat var varc’h ; ha setu ar pez a oue great var ann heur.\nMelarik keaz a ioa truezuz meurbed he zoare ; mes Doue n’hen abandounaz ket. Eskop Kerne her c’hemeraz hag a lakeaz anezhan er skol enn eur gouent venac’h. Eno e teuaz heb dale da veza ann devota hag ann habila euz ar vugale euz he oad. O veza n’en doa mui netra da esperout var ann douar, e rea fae var ar bed, hag he vrasa plijadur oa pedi Doue ha sonjal er baradoz.\nGreat e oue d’ezhan eunn troad arem hag eunn dorn arc’hant, hag en em zervichout a c’helle euz ann troad hag euz ann dorn-ze egiz pa vijent bet kig hag askorn evel he droad hag he zorn all. Kaeroc’h c’hoaz a erruaz ganthan zoken ; rak he droad arem hag he zorn arc’hant a greske ive dre ma kreske he izili all, hag ar mirakl-ma a ziskoueze sklear pegement oa karet gant Doue.\nAr brud euz ar burzudou-ze o veza eat betek Rivod, hema a c’hoanteaz adarre en em zizober euz he niz. Neuze eskop Kerne a gasaz Melar da guzat da di eunn den, hanvet Kerioltanus, hag a ioa o chom er penn pella euz he eskopti. Mes Rivod a c’houezaz ann dra-ze, hag a c’halvaz Kerioltanus da zont d’he gaout. Pa oue erruet, her pedaz da jom da leina, hag epad lein e komzaz outhan evelhenn : « — Mar kirit laza ar prins iaouank a zo enn ho ti, me roio d’ehoc’h madou braz hag eur renk huel em rouantelez. »\nKerioltanus a respountaz e renke da genta goulenn kuzul digant he c’hreg. Hogen, he c’hreg a oue avis e tle eunn tad hag eur vamm lezel gant ho bugale ar muia ma c’hellont a zanvez, ha var gement-se Kerioltanus a\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/679&oldid=137912 »


Pajenn:Sales - Introduction d’ar Vuez devot.djvu/279 - Wikimammenn\nPajenn:Sales - Introduction d’ar Vuez devot.djvu/279\nha mil imperfection diouto er c’homerç eus ar vignonaich hac eus an union pehini o deveus assambles. Hoguen an dra-se ne dleer quet da ober morsetout, rac peb-unan en deveus aoualc’h oll eus e voual inclinationou e-unan, hep en em garga c’hoaz eus a voual inclinationou ar re-all ; hac ar vignonaich endeün ne c’houlen quet an dra-se : er c’hontrol hon obligea a ra d’en em sicour evit en em zisober an eil costez hac eguile diouz peb seurt imperfectionou. Ret eo evit guir supporti gant douçder ur mignon pe ur vignones en e imperfectionou, non non pas o antreteni enno, ha nebeutoch c’hoaz o receo ennomp hon-unan.\nHoguen ne gomsàn nemet eus an imperfectionou, rac evit ar pec’hejou ne ranquer nac o antreteni nac o supporti en ur mignon pe en ur vignones. Ur vignonaich eo hac a so pe sempl pe vechant, guelet ur mignon pe ur vignones o perissa hep e sicour, guelet anezàn pe anezi o vervel gant un apostum hep credout rei ebarz an taul lancetes eus ar gorrection hac eus an avertissamant evit e savetei. Ar guir vignonaich ne ell quet padout etre ar pec’hejou. Lavaret a reer penaus ar Salamandres, pehini a so ul loenic binimus, a laz an tan evel ma chourvez ennâ ; hac ar pec’het a ruin ar vignonaich an-dal ma en em guef enni. Mar deo ur pec’het pehini a dremen, ar vignonaich a ro\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/279&oldid=102699 »\nKemmoù diwezhañ degaset d'ar bajenn-mañ d'an 6 Mez 2017, da 13:11.


Paluderez a-vremañ - Spered ar vro - Le Télégramme\nPublié le 14 janvier 2021 à 06h30\nBleuenn Puill-Stephan zo en em staliet e 2019 e porzh Kerkabelleg, e bro Gwenrann, evit produiñ holen bras hag holen munud. Labour zo c’hoazh evit kempenn he falud.\nBleuenn Puill-Stephan a gustum kempenn he falud e-pad ar goañv. (Foto Anna Quéré)\nN’eo ket gwall domm an amzer er mareoù-mañ. Met Bleuenn Puill-Stephan ne seblant ket bezañ nec’het gant ar yenijenn. He heuzoù sanket-mat er pri, e labour ar vaouez yaouank da gempenn he falud, evit ma vefe prest da broduiñ holen, pa zeuio an nevez-amzer en-dro. Tro-dro dezhi : herlegoned pe skraviged. Laboused e-leizh zo o neizhañ pe o tremen ar goañv er goudor, tro-dro d’ar paludoù.« Ar palud-mañ ne oa ket bet implijet abaoe ar bloavezhioù 1970. Feurmiñ a ran anezhañ da Roger Poitevin : e dad-kozh ‘oa bet paluder amañ gwechall », a gont Bleuenn. E Mesker, e bro ar « Mès » emañ he falud, nepell diouzh paludoù bro Gwenrann. Aberioù ar Gwilen hag al Leger zo deus un tu, hag ar mor bras, tost a bep tu. E pep lec’h e kaver anoioù brezhonek, rak yezh an dud eo bet betek kreiz an 20vet kantved.\nHolen bras hag holen munut\nBleuenn Puill-Stephan avat, n’eo ket bet ganet er vro-mañ. O tont eus bro Bagan emañ ar plac’h. Goude bezañ bet levraouegerez e-pad 12 vloaz he deus Bleuenn divizet cheñch micher ha dont da vezañ paluderez. Labouret he deus da gentañ e ti paluderien ar vro evit ober anaoudegezh gant ar vicher hag heuliet he deus ur stummadur e La Turballe war-lerc’h. Maread labour zo bet evit kempenn he falud, ha n’eo ket echu c’hoazh. Met bloaz zo eo krog Bluenn da broduiñ holen bras ha dreist-holl holen munud, priziet-tre gant ar geginerien ha gwerzhet kalz gwelloc’h. «Ar pal eo dastum ar muiañ posupl a holen munud. Ne veze ket kont evel-se gwechall : dastumet e veze holen gros hepken. An holen munud ne oa implijet nemet gant ar familhoù paluderien », a gont Bleuenn. Dilaosket e oa bet ar paludoù er bloavezhioù 1960 a-raok bezañ adlañset en-dro er bloavezhioù 1980. Ur vicher start eo : « ur vicher vrav eo, met ur vicher fizikel-tre eo ! Me, hag a oa kustum da chom dirak un urzhiataer, ‘ m eus ranket kreñvaat un tamm ! Poan gein ‘m bez a-wechoù, siwazh. » Eürusamant e kemer perzh Bleuenn en ur strollad paluderien. En em sikour a reont evit al labourioù bras zo d’ober bep bloaz evit kempenn o faludoù.\n300 paluder a vez kavet er vro. An darn vrasañ anezho a gemer perzh en ur gevelouri paluderien, lod all a gav gwelloc’h gwerzhañ an holen da vraswerzherien. Bleuenn, deus he zu he deus divizet gwerzhañ he holen war-eeun. E-pad an hañv emañ ar baluderez war marc’had Porzh Kerkabelleg. « En em gavout a ran ‘tro 9 eur, goude bezañ bet dastumet an holen bras abred diouzh ar mintin. Goude-se ez an da ziskuizhañ un tammig, a-raok mont da zastum an holen munud, e-fin an abardaez », emezi. Gwerzhañ a ra ivez he holen da strolladoù produerien, un tamm e pep lec’h e Breizh. « Plijadur ‘m eus gant ar vicher-se. Plij’ a rafe din labourat muioc’h c’hoazh gant paluderien all. Dont a raio tamm-ha-tamm ! » Ha setu Blueuenn o kemer he c’harrigell en-dro. Rak prest e rank bezañ al « lagadoù », evit gounit holen mat, pa zeuio an heol hag an avel glouar en-dro !\nHolen bras, holen gros : gros sel\nHolen munud : fleur de sel\nPri : argile\nKevelouri : coopérative\nBraswerzherien : grossistes\nLagadoù : œillets\n1/4 Bleuenn Puill-Stephan a gustum kempenn he falud e-pad ar goañv.\n2/4 Bleuenn Puill-Stephan a gustum kempenn he falud e-pad ar goañv.\n3/4 Bleuenn Puill-Stephan a gustum kempenn he falud e-pad ar goañv.\n4/4 Bleuenn Puill-Stephan a gustum kempenn he falud e-pad ar goañv.\nLes bottes bien enfoncées dans la terre argileuse de son marais salant du pays de « Mès », non loin de Guérande (44), Bleuenn Puill-Stephan s’active dans le froid de l’hiver. La jeune paludière, qui fut bibliothécaire, doit préparer ses « œillets », qui permettront de recueillir ensuite du gros sel et la précieuse fleur de sel pour les commercialiser en vente directe. Elle est installée depuis 2019. Malgré ce métier très physique, Bleuenn aime travailler dehors, entourée d’une multitude d’oiseaux qui hivernent dans les marais. Cet été, elle alternera la récolte, très tôt le matin et le marché, dans l’après-midi, pour écouler sa petite production.


skolaj | Soubenn ar geek\nDielloù evit skolaj\nPosted in Levrioù bannoù-treset with tags bugaleaj, krennarded, lise, manga, shonen, skol, skolaj on Gwengolo 5, 2015 by geekezig\nUr manga a ra berzh bras e bro Japan eo A silent voice sañset. Haroz ar manga a zo ur paotr hegasus meurbet a vez drouk spontus gant ur plac’h vouzar en e glas, betek ar mare ma vez dizoloet gant rener ar skol e ra an dra-se hag e trenk an traoù evitañ. El levrenn-mañ e vez gwelet ar paotr er skol/skolaj oc’h ober anaoudegezh gant ar plac’h vouzar, o wallgas anezhi hag o vezañ gwallgaset. Komprenet e vez avat e tremeno peurrest an istor da vare al lise, pa glask mont e darempred en-dro ganti. Da welet neuze. N’on ket bet dedennet spontus, na gavan ket dispar an tresadennoù. Evidon-me e komz eus an ijime e bro Japan pezh a zo dedennus met bet gwelet dija e istorioù all. Na gomprenan ket mat perak e ra kement-se a verzh neuze!\nIstor ha tresadennoù gant OIMA Yoshitoki. Embannet e galleg gant Ki-oon d’an 22 a viz Genver 2015.


Gant ar ger Tigr e tegouezher amañ. Evit sterioù all ar ger, gwelit Tigr (disheñvelout).\nPanthera leo: Leon\nPanthera pardus: Panterenn\nPanthera onca: Jagoar\nUr c'higdebrer eus familh ar Felidae eo an tigr. An hini brasañ eus ar c'hizhier meur ez eo hag unan eus ar re bouezusañ. An darn vrasañ anezho a vev en India met o c'havout a c'heller en Azia ar reter a-bezh.\nBevañ a ra dreist-holl e koadegoù hag e pradennoù a ya mat e douellivadur diouto ha ma c'hellont tapout preizhoù mibinoc'h ha buanoc'h. Er c'hontrol d'an darn vrasañ eus ar c'hizhier eo an tigred neuñvierien mat. Alies e kaver anezho e stêrioù ha lennoù. Hemolc'hiñ a reont geotdebrerien evel ar c'hirvi, moc'h gouez ha bualed.\nUr spesad en arvar eo, gant distruj e annez hag ivez ar bigriañ. Ne chom nemet ur 5 000 tigr bennak er bed tra ma oant ouzhpenn 100 000 ur c'hantved 'zo.\n2 Doare hemolc'h\n3 Annez hag emzalc'h\nAr c'hazh brasañ ha pounnerañ er bed eo an tigr. Daoust ma c'hell kemm e berzhioù hervez an isspesadoù e vez pouez an tigred par etre 180 ha 320 kg tra ma pouez ar parezed etre 120 ha 180 kg. Ar pared a vuzuilh etre 2,6 ha 3,3 metr, ar parezed etre 2,3 ha 2,75 metr. Eus an holl isspesadoù eo ar hini an tigr Amour an hini brasañ ha tigr Sumatra an hini bihanañ.\nLiv ha stankter ar roudennoù a cheñch hervez an isspesadoù hag an tigred gwenn o devez kalz nebeutoc'h. An darn vrasañ eus an tigred o deus war-dro 100 roudenn ha tigr Java (hag a zo aet da get) en deveze kalz muioc'h. Dibar da bep loen eo an tresad graet gant roudennadoù pep loen ha drezo e c'heller anavezout pep hini. Ganto e c'hall an tigr chom kuzh p'emañ o tostaat ouzh e breizhoù. Al liv n'eo ket ur gudenn, er c'hontrol eus ar pezh a c'hellfed soñjal. Al lodenn vrasañ eus an anevaled a wel kalz falloc'h al livioù eget mab-den.\nDoare hemolc'h[kemmañ | kemmañ ar vammenn]\nEvel an darn vrasañ eus ar c'hizhier e kustum an tigr tapout e breizhoù dre sourpren (er c'hontroll d'ar bleiz da skouer hag a red war o lerc'h). Dre guzh e tosta outo ha lammat a ra warno en ur lakaat anezho da gouezhañ gant e bouez. O lazhañ a ra dre zantañ o c'hilpenn. Pa vez bras ar preizh e tap ar gouzoug kentoc'h, da droc'hañ ar wazhienn-gas-c'houzoug.\nAn tigred a chase en dour ivez ha reoù 'zo o deus taget bigi bihan.\nAn darn vrasañ eus an tigred ne dagont ket an dud, nemet p'o devez naon kaer. War-dro 3 % pe 4 % eus an tigred a lazho un den e-kerzh o buhez. Ar re a ra an dra-se a vez aliez loened kozh pe gloazet na c'hellont ket tapout o freizhoù boas. Evel an darn vrasañ eus ar c'higdebrerien bras e ouzont eo arvarus hemolc'hiñ an dud rak armet e c'hellont bezañ. Debrerien-tud a zo boutinoc'h er geunioù-mor eus ar Sundarbans, avat. Aze e vez taget an dud alies a-walc'h gant tigred yac'h.\nGalloud a ra an tigr lammat 5 m uhelder ha 9-10 m e hirder, ar pezh a laka anezhañ da vezañ unan eus al lammerien gwellañ e-touez al loened (un tammig gwelloc'h eo ar puma, avat). Tigred a zo bet gwelet o lammat dreist ur sklotur a 2 vetr gant ur preizh a 50 kg en o c'heol ha galloud a reont lazhañ ur bleiz gant un taol-pav hepken.\nEn o-unan e vev an tigred. Ar parezed o devez tachennadoù a 20 km² tra ma tap re ar pared bezañ kalz brasoc'h (etre 60 ha 100 km²). Ur par a chell rannañ e dachennad gant parezed met he difenn a raio ouzh ar pared arall. Ar pared a stourm an eil ouzh an egile alies hag an emgannoù-se a c'hell bezañ marvus evit hini-pe-hini. Gant o zroazh e verk an tigred o zachennad ha dre skilfañ ar gwez.\nNe c'hell ar parezed gouennañ nemet e-pad un nebeud devezhioù bep bloaz. Genel a reont 3 pe 4 c'hazhig 1 kg goude un dougen a 103 devezh. Ar barez a zesav anezho hec'h-unan. Galloud a ra ar pared lazhañ kizhierigoù ur barez da vroudañ o mamm da barat. Gouennañ a c'hall an tigred ober pa vez dalc'het gant an dud hag ar boblañs anezho er Stadoù-Unanet a zo ken bras hag hini en natur moarvat.\nEn natur e hemolc'h an tigr kirvi, moc'h-gouez, gaured ha bualed-dour. Tagañ a c'hellont frikorneged hag olifanted yaouank ivez, ha betek panterenned hag arzhed yaouank. Ar parezed, daoust dezho bezañ bihanoc'h eget ar pared, a c'hall da lazhañ ur gaur deuet d'e vent. Sambared, moc'h-gouez ha gaured eo preizhioù pennañ an tigr en India.\nAnnez an tigred\nNav isspesad tigred a zo. Tri anezho a zo aet da get hag unan arall a vo a-barzh-pell kazi-sur. Annez hengounel an tigr (kalz bihanoc'h eo hiziv) a endalc'he Rusia, Sibiria, Iran, Afganistan, India, Sina ha gevred Azia.\nTigr Sibiria Panthera tigris altaica : an hini brasañ.\nTigr Sina ar Su Panthera tigris amoyensis : peuzaet da get.\nTigr Bali Panthera tigris balica : aet da get.\nTigr Indezsina Panthera tigris corbetti : bihanik.\nTigr Malezia Panthera tigris jacksoni :\nTigr Java Panthera tigris sondaica : aet da get er bloavezhioù 1980.\nTigr Sumatera Panthera tigris sumatrae : an hini bihanañ.\nTigr Bengal Panthera tigris tigris : an hini niverusañ.\nTigr Kaspia Panthera tigris virgata : aet da get er bloavezhioù 1970.\nPatrom:Harvard reference Abridged German translation of Return of the Tiger, Lustre Press, 1993.\nAdtapet diwar « https://br.wikipedia.org/w/index.php?title=Tigr&oldid=1653468 »\nLoened Azia an Norzh\nLoened Azia ar Su\nKemmoù diwezhañ degaset d'ar bajenn-mañ d'an 24 Gou 2015, da 10:39.


Skol Gouren Pondivi\nTouiñ a ran gouren gant lealded, heb trubarderezh na taol fall ebed ewid ma enor ha heni ma bro. En testeni a ma lealded hag ewid heuliañ kustum ma hendadoù, ma dorn ha ma jod a gennigan da ma c'henvreur.\nKorn Gouren en ur c'hlass diwyezheg\n(Sant-Gwigner ba Pleuwigner)\nOrin ar gevredigezh\nSkol Gouren Pondivi zo bet savet war-dro mis Genveur e 1998. Klassoù diwyezheg zo e Pondivi er skolioù publik Kinivet ha Jul Ferry (Diw Yezh) hag er skol brevez Sant-Joseb (Dihun). Kerent zo o doa soñjet neuse sevel ur gevredigezh ewid lakaad ar vugale-se da c'houren war ar pallenn.\nSevenadur ar Gouren\nTouadell ar gourenour\nUr roched wenn hag ur bragoù du. War ar roched e vez kavet skouedig gourenerion Breizh. Alies e vez gwelet ar skouedig-se war ar c'hirri-tan. Divot e stourm ar c'hourenerion. N'eus merk-live ebed gete.\nAn skeuliad tegnikel :\nEizh rannig zo en oll. Ged ur niverenn hebkén e vez merket peb rannig, da skwer : an eizhvet rannig. Ur skritell vraw a ziskouez an oll rannigoù ged tressadennoù (50 L) .\nTitouroù ewid gouren (2000 - 2001)\nEwid an oad-gour : digor e vez ar pallenn beb merc'her etre 19 e ha 20 e 30 e sal Kerjalod ba Pondivi. Pris ar skodenn : 500 L ewid ar blead. Tanguy eo ar gourdonour.\nTitouroù ewid gouren (1999 - 2000)\nEwid an oad-gour : digor e vez ar pallenn beb sadorn etre 14 e 30 ha 16 e 30 e sal Kerjalod ba Pondivi. Pris ar skodenn : 500 L ewid ar blead. Kevin eo ar gourdonour.\nLive ar pallenn\nBremañ e ver é teskiñ ar rannigoù 1, 2, 3,4 da lâred eo an taol korn revr, ar vriad a-raog, ar vriad kostez hag an taol dreist unan a-dreñv, taol peron dre zindan, taol samm meliner, taol dreist a-raog, kliked a-raog. Chom a ray da zeskiñ : an taol peg sav, ar vriad a-dreñv, ar c'hliked a-dreñv, an toal bis troad kostez, an taol bis troad, ar wintadenn a-dreñv, ar c'hrog da zont, an heol vras.


Kreizenn Oberezh Sokial Ar Gumun\nThere was a problem loading image 'images/stories/repas des ainés.JPG'\nEus ar burev madobererezh da Greizenn Obererezh Sokial ar Gumun\nKerkent hag ar Grennamzer e oa bet skoazellet an dud paour hag an dud en arvar, gant an Iliz da gentañ ha gant servijoù ar roue da c'houde. Gant an Dispac'h bras e oa bet diogelet evit pep hini ar gwir da vezañ gwarezet ha sikouret. E 1889 eo, da-geñver Kendalc'h Etrebroadel ar Skoazell Bublik, e oa bet diazezet mennozh ar skoazell bublik, hag ar redi d'ober war he zro evit ar strollegezhioù.\nEus ar garitez kristen d'ar burevioù madobererezh, betek ar burevioù skoazell sokial, ez eo bet renket tamm-ha-tamm an obererezh sokial. D'ar 6 a viz Genver 1986 e teu ar Burevioù Skoazell Sokial, anavezet dindan an anv\n« B.S.S » da vezañ Kreizennoù Obererezh Sokial ar C'humunioù (KOSK).\nPetra eo KOSG ?\nUn ensavadur publik melestradurel eo KOSG, da lavaret eo ez eo distag diouzh ar gumun a-fet ar melestradur hag an arc'hant. Prezidet eo dre zroed gant Maer ar Gumun. En he c'huzul-merañ ez eus, war hanter, dilennidi eus ar gumun anvet gant ar c'huzul-kêr ha tud barrek war an obererezh sokial (kevredigezhioù hag a gomz en anv ar familhoù, ar retredidi, an dud nammet, hag a stourm ouzh an dispellerezh), anvet gant ar Maer.\nKOSG e Gwinevez\n5 melestrour dilennet gant ar C'huzul-kêr e-touez e izili dezhañ 5 melestrour anvet gant ar Maer\n1añ eilmaerez dileuriet evit an aferioù sokial\nDileuriadez ur gevredigezh tud oadet\nDileuriadez ur gevredigezh familhoù\nDileuriad ur gevredigezh familhoù\nDileuriadez ur gevredigezh kenemprañ ha stourm ouzh an dispellerezh\nDileuriadez ur gevredigezh retredidi\nEn em vodañ a ra ar C’huzul-merañ, serret an dorioù warnañ, ur wech bep tri miz da nebeutañ. Kuzuliadegoù a vez da-geñver an divizoù kemeret gant e izili. Ne c’haller ket reiñ da c’houzout danvez ar c’huzuliadegoù-se pa vez anv eus divizoù hiniennel.\nC’hoari a ra Kreizenn Obererezh Sokial ar Gumun pa vez un annezad en arvar, p’en em gav bresk abalamour d’an diouer a arc’hant pe pa vez en estrenvan : skoazell evit ar boued, skoazell evit paeañ ar fakturennoù. Kevelet eo KOSG Gwinevez ha hini Ploueskad da lakaat ur bank-boued da vont en-dro. Adingalet e vez ar bevañs dastumet er gourmarc’hadoù d’ar familhoù a zo en ur blegenn diaes.\nSikour a ra ivez an dud oadet, an dud nammet pe an dud a zo o klask lojeiz, dre reiñ kuzulioù dezho pe dre sikour anezho en o difraeoù, ha dre lakaat anezho e darempred gant kevelerien an obererezh sokial (skoazellerez sokial, kuzulier-lojeiz, ...). Harpañ a ra ar studierien dre reiñ dezho (dindan diviz) prestoù a enor a zo da baeañ en-dro e fin o studioù. Gant KOSG e vez aozet pred bloaziek ar re ouzhpenn 70 vloaz hag ingalet pakadoù.\nAsambles gant PLTK Bro Montroulez e oa bet kinniget ur pezh-c’hoari diwar-benn an dud oadet o tiwaskañ, a c’halle an dud kemer perzh ennañ. Emeur o studiañ oberoù diarbenn ha kelaouiñ all gant kevelerien a-benn ar bloavezh 2012.\nHe zachenn labour\nSikourioù boued, sikour da baeañ ar fakturennoù, prestoù a enor, predoù ha pakadoù evit ar re gozh da Nedeleg, skoazell sokial lezennel.\nPrometiñ a ra KOSG d’an neb a c’houlenn he skoazell e chomo kuzh an dra-se. Talvezout a ra ar sekred micherel evit an holl implijidi, tud a-youl vat pe gopridi.\nPenaos mont e darempred gant KOSG ?\nE-barzh an ti-kêr emañ burevioù KOSG - 02.98.61.40.57.\nMarie-Françoise CAROFF a zalc’h ur burev-pad en ti-kêr :\n• da Veurzh eus 10e da 12e,\n• da Yaou eus 2e da 4e goude kreisteiz.\nPiv eo ar gevelerien ?\n• Kuzul-departamant Penn-ar-Bed\nKreizenn Obererezh Sokial an Departamant – Skoazellerez sokial - 02.98.68.11.46.\nTi-departamant an Dud Nammet – 02.98.90.50.50.\n• PLTK Bro Montroulez : kreizenn lec’hel da gelaouiñ ha da genurzhiañ : kenurzhiañ an oberoù a-zalc’h ouzh an dud oadet - 02.98.62.38.00.\n• Ar Gevredigezh Kenskoazell Peizanted e Penn-ar-Bed : kevredigezh da zifenn al labourerien-douar en em gav en ur blegenn diaes. 02.98.52.49.96. Lec’hienn : solidaritepaysans.org\n• KSLD – sikour d’ar familhoù a resev skorennoù gant reol al labour-douar – 02.98.85.79.79.\n• Armorique Habitat – Feurmer sokial – 02.98.62.02.43.


kaout kaer - Wikeriadur\nDiwar kaout ha kaer.\nkaout kaer (n'eus roud ebet eus implij an droienn gant an anv-verb)\n[...] ; met kaer o doa ober, n'hallent ket dont e-maez. — (Fañch an Uhel, Kontadennoù ar Bobl/3, Al Liamm, 1988, p. 21.)\nKaer en devoe ne gavas netra. — (G. MILIN, Gwechall-goz e oa..., Kemper, 1924, p. 60.)\nHa, gant e fri tanav alies, kaer en deus furgutañ, c'hwesha e-touez kement all a lastez, foeltr vat ne gav nemet kozh flaer [...]. — (G. Milin, Marvaillou grac'h-koz, Brest, 1867, p. 139.)\nKaer am-oa derhel da gildroënni dre eno, ne gaven ket ma rout. — (Jules Gros, Le trésor du breton parlé Deuxième Partie, 1970, p. 258.)\nKaer am boa gwaskañ war ar silienn e rampe ma daouarn diwarni. — (Jules Gros, Le trésor du breton parlé Deuxième Partie, 1970, p. 433.)\ngalleg : avoir beau (fr)\nAdtapet diwar « https://br.wiktionary.org/w/index.php?title=kaout_kaer&oldid=300908 »\nKemmoù diwezhañ degaset d'ar bajenn-mañ d'an 10 Gou 2020, da 00:34.


Pelec'h emañ Birkenhead.\nAn ti-kêr kozh, deuet da vezañ ur mirdi bremañ.\nBirkenhead zo ur gêr war ribl ar stêr Mersey, e Ledenez Wirral, a-dal da Liverpool. Penbedw eo anvet e kembraeg (bedw a zo bezv e brezhoneg ha birk/birch e saozneg), ha Kione Beih e manaveg. Ur porzh-mor eo, gant chanterioù sevel-listri.\nEisteddfod Vroadel Kembre a voe aozet e Birkenhead e 1917. Da-geñver an Eisteddfod-se e voe roet ar gador d'ar barzh Hedd Wyn, a oa o paouez bezañ lazhet er Brezel-bed Kentañ. E-pad Eisteddfod Birkenhead ivez e voe savet ar C'hendalc'h Keltiek Etrebroadel gant dileuridi eus ar c'hwec'h bro geltiek.\nAdtapet diwar « https://br.wikipedia.org/w/index.php?title=Birkenhead&oldid=1910982 »\nKemmoù diwezhañ degaset d'ar bajenn-mañ d'an 11 Gwe 2021, da 17:18.


Lucrezia Barberini, ganet e 1628 ha marvet e 1699, a oa trede ha diwezhañ pried Francesco Iañ d'Este, dug Modena.\nMerc'h henañ Taddeo Barberini(1603-1647), Priñs Palestrina, hag e bried Anna Colonna (1605-1658) e oa Lucrezia. He mamm a oa merc'h da Filippo Colonna, Priñs Paliano. C'hoar e oa da Maffeo Barberini ha d'ar c'hardinal Carlo Barberini ha gournizez d'ar pab Urban VIII. E-touesk hec'h eontred e oa tri c'hardinal: Francesco Barberini, Antonio Barberini ha Girolamo Colonna. He c'henderv Lorenzo Onofrio Colonna, Priñs Paliano, a zimezas da Maria Mancini, nizez da Jules Mazarin, kardinal ha kentañ ministr Bro-C'hall.\nDimeziñ a reas e miz Here 1654, e Loreto (Marche), er Basilica della Santa Casa, da Francesco Iañ d'Este, dug Modena.\nGant an eured-se e voe lakaet fin d'ar brezelioù a oa bet etre Tiegezh d'Este hag ar Barberini evel da-geñver Brezelioù Castro. pa oa bet Francesco hag e dad oc'h en em gannañ ouzh arme Taddeo Barberini.\nMab[kemmañ | kemmañ ar vammenn]\nUr mab o doe Lucrezia ha Francesco:\nRinaldo d'Este (1655 - 1737) kardinal 1686-1695, dug war-lerc'h e dad adal 1694, a zimezas e 1696 da Charlotte von Braunschweig-Lüneburg (1671-1710) merc'h d'ar Priñs alaman Johann Friedrich von Braunschweig-Calenberg (1625-1679)\n↑ Worldroots: Barberini\n↑ Penny cyclopaedia of the Society for the diffusion of useful knowledge, Volume 3 (C. Knight, 1835)\nAdtapet diwar « https://br.wikipedia.org/w/index.php?title=Lucrezia_Barberini&oldid=1904728 »\nKemmoù diwezhañ degaset d'ar bajenn-mañ d'an 11 Mez 2021, da 09:24.


Dor ar Feiz - Diocèse de Quimper\nDor ar Feiz\nMinihi Levenez 133B, 2013, p. 32-39.\nAmañ e vo kavet eun diverra euz eur pennad bet skrivet gand Michel Fédou sj. e niverenn miz genver 2013 euz ar gelaouenn “Etudes” (“La foi chrétienne aujourd’hui”, p. 53-62), ha warlerc’h, eun nebeud soñjou a zo deuet din dre-ze.\nDigeri “Dor ar feiz” ’vel a lavar Benead XVI d’ar vrezonegerien a-hirio ! Evid kement-se ez-eus hirio diêzamañchou a zeu euz spered ar bed a-vremañ, hag ive diazezou da lakaad muioc’h war wél.\nBez’ ez-eus naherien Doue, a wél ar feiz kristen ’vel eun douelladenn a virfe ouz ar c’hristen da gemer e karg buez ar bed-mañ. Eun doare eo d’en em zizober euz ar gudenn, pa ne welont ket an niver braz a gristenien a rao zeiz gwella da labourad evid ar justis hag ar peoc’h.\nBez’ ez-eus tud dizoue hag a lavar ne ouezont ket, kalz tud hag a glask eur ster d’o buez, a glask beva eun eürusted bremañ heb klask pelloc’h, peogwir ne ouezer ket, hag a vev hervez eur “speredelez laik”.\nBez’ ez-eus ive ar re en em lavar “believers without belonging”, tud a feiz heb kemer perz en eun Iliz pe e kredennou relijiel, rag kement-se a virfe outo da ober o hent o-unan ha da veza libr...\nEn eur seurt bed emaom oll hirio, eur bed ’lec’h m’eo aliez Ionket an den gand an traou ha ne jom ket kalz a blas evid soñjal e kredennou... Ha koulskoude eo er bed-se on-eus da veva or feiz kristen ha da rei testeni euz or feiz.\nDiazezet eo buez mabden war eur feiz, da lavared eo eur fiziañs, eur fiziañs en egile evid ar boued, an dillad, al labour, ha muioc’h c’hoaz eur fealded pa gomzer euz mignoniaj ha karantez : kredi a ran en da gomz pa lavarez din e karez ahanon evid atao. Ouspenn-ze, e istor mabden ez-eus bet atao eur seurt fiziañs en eur bed all, dre ar c’hoant da c’helloud beva da viken, beza eüruz da vad, beza divarvel, ha dre-ze eur fiziañs e nerziou doueel. Diazezet don eo kredi, an akt a feiz, e skiant-prenet mabden abaoe kantvejou, ’vel a lavar al Lizer d’an Hebreed :\n“Ar Feiz avad a zo anezi diazez an traou a c’hortozom, merk an traou na welom-ni ket. Diwarni o-deus on tadou-koz bet testeni mad. Dre ar feiz ec’h intentom eo bet tummet ar bed gand eur gér euz a Zoue. Rag-se e teu ar pez a weler euz kement na weler ket...” (Heb. 11,1-3)\nWar an diazez-se, penaoz rei da gleved kelou mad ar feiz kristen ? Ha petra eo ar feiz kristen ?\nAn akt a feiz e-neus dija eur plas braz en Testamant Koz : Abraham a lake fiziañs penn-da-benn e komz Doue, o senti outañ forz petra a c’hoarvezfe... Bez’ eo eun darempred beo etre an den hag e Aotrou, eur fiziañs penn da benn en Doue beo ha gwirion. “Ho pet feiz e Doue” a lavar Jezuz (Mk 11,22). Med lavared a ra ive, e Aviel sant Yann, “E Doue e kredit ! Kredit ive ennon-me !” (Yn 14,1). Aze ema ar pez a zo nevez : eun den eo a c’halv da gredi ennañ. Ar feiz e Doue a dremen hiviziken dre ar feiz en den Jezuz ’vel m’eo en em roet da anaoud war an douar, eun den hag e-neus diskouezet beza “gallouduz en Ober hag er Gomz” (Lk 24,19) : kelennet e-neus gand galloud, roet e-neus ar pare da dud mahagnet hag an dilivrañs da dud dindan galloud an droug-spered, pardonet e-neus d’ar beherien, roet e-neus da anaoud madelez divuzul e Dad, ha karet e-neus e re beteg penn, beteg mervel evito war eur groaz. Diazezet eo gwirionez ar feiz-se gand ar pez a c’hoarvez da Bask : an hini a zo bet krusifiet war ar Golgotha a zo savet a-douez ar re varo, beo eo da viken.\nKalon ar feiz kristen eta eo mister Jezuz anavezet ’vel Krist hag Aotrou ; ’vel ’lavar sant Paol, “ma anzavez gand da vuzellou ez eo Jezuz ‘Aotrou’, ha ma kredez a-galon e-neus Doue e adsavet a-douez ar re varo, e vezi salvet !” (Rom 10,9). Ar feiz-se a zeuio da veza displeget e komzou ar Gredo : ar feiz kristen a zo feiz en eun Doue hepkén, en e Vab Jezuz-Krist maro ha savet da veo, er Spered a labour e-unan en Iliz ha dre an Iliz. Ar feiz kristen a zo en em staga ouz ar C’hrist hag ouz Doue Jezuz-Krist. N’ eo ket hepkén kredi ez-eus eun Doue, na zokén kredi e Doue, med muioc’h c’hoaz lakaad or fiziañs penn-da-benn e Doue Jezuz-Krist.\nWar betra e c’hell beza diazezet ar feiz-se ? Ne c’hello morse beza prouet en eun doare skiantel, rag bez’ he-deus da weled gand “an traou na welom-ni ket” : bez’ eo eun akt a fiziañs, eun akt riskluz eta, med n’eo ket koulskoude heb gwarant. Diazezet eo war desteniou : hini Jezuz da genta (“Me a lavar ar pez a welan gand va Zad” Yn 8,38), hini an ebestel, hini ar rummadou a gristenien ’doug ar c’hantvejou, hini kristen pe gristen hag e-neus merket ahanom gand e zoare da veza ha da veva, hini eur gumuniez bennag hag he-deus roet c’hoant deom da zond da veza kristen. Med dreist-oll e reseo an den a feiz en e ziabarz peadra d’e gennerzi da genderhel gand e hent, da lavared eo eur sklêrijenn hag eur peoc’h diabarz a zikouro anezañ da dreuzi an noz : ganeom ema, en eun doare misteriuz marteze, med ganeom e ra an hent.\nOuspenn plas an testou hag ar skiant-prenet diabarz, ez-eus evid beva ar feiz kristen er bed a-hirio, daou boent hag a dalvez ar boan komz hirroc’h diwar o fenn. Da genta, an darempred personel gand an den Jezuz. Fizioud en den-ze ’vel m’eo en em roet da anaoud deom, selaou e gelennadurez, santoud “Biskoaz n’e-neus den komzet evel-se, evel ma komz an den-ze” (Yn 7,46), beza skoet gand an druez a zoug anezañ da barea, da bardoni ha da ginnig e vuez evid an oll, e anavezoud erfin ’vel “ar Mab nemetañ” deuet da veza unan ouzom ; neuze eo, ha neuze hepkén ec’h anavezim gwelloc’h Doue. Ne welim mui Doue “en tu all” d’ar bed, med kavoud a raim e Jezuz an hent war-zu an Tad, hag e ouezim gantañ da betra om galvet : beva ni ive, gand sikour ar Spered, e doare ar C’hrist ha beza dre-ze “bugel da Zoue”.\nAn eil dra : an den a-hirio, gand ar feiz kristen, a zesk eo trehet ar maro gand ar C’hrist : savet eo Jezuz a varo da veo, aze ema nevezenti dispar Pask. Relijion all ebed ne lavar e vefe bet c’hoarvezet eun dra bennag evel-se e istor an den ; gand ar feiz kristen e teu ar “C’helou Mad-se”. Ar boan n’eo ket nahet, hag ar maro a gendalc’h da veza eun disparti ; med ar feiz kristen a ro da c’houzoud ez-eus eun tu all d’ar maro, ha n’eo ket divarvelez an ene nag adenkorvadur, med eur vuez leun, eur vuez peurbaduz gand Doue hag e Doue.\nKredi kement-se a c’houlenn hag a c’houlenno atao eun akt a feiz, med gouzoud a reom e ro ar fiziañs-se e Doue eur ster d’ar vuez evid bremañ kenkoulz hag evid an amzer da zond.\nGoude beza lennet a-dost pennad Michel Fédou, ez-eus deuet war va spered daou dra a vefe mad, deom-ni Bretoned, poueza warno.\nDiêz e vez d’ar vugale ha d’ar re yaouank a-hirio ober ar c’hemm etre ar pez a zo gwir-bater hag ar pez a c’hellfe beza. An enklaskou istorel diwar-benn Jezuz a zo eet pell awalc’h evid ma vije gellet displega sklêr peur ha penaoz e-neus bevet, petra ’oa e gelennadurez, perag eo bet kaset d’ar maro, ha petra lavar testou e adsao da veo. E istor n’eo ket eur gontadenn vrao, ha gwir eo n’eus ket gwelloc’h eged eur pelerinaj en Douar Santel evid sikour anezo da dostaad e gwirionez ouz Jezuz.\nPa ne ouezer ket mad kén war-zu pe du trei, e vez mad mond en-dro d’ar penn kenta evid selaou an testou kenta. Ouspenn testeni an Testamant Nevez ha sent ar c’hantvejou kenta, on-eus ni ar chañs da gaoud testeni ar re a zo deuet euz an tu all d’ar mor da veva amañ eur vuez a feiz e fin ar 5ved kantved ha dreist-oll er 6ved hag er c’hantvejou war-lerc’h. Entanet ’oa o c’halon gand karantez Jezuz hag an dra-ze eo e-neus greet dezo kuitaad o bro ha mond en avantur Doue ablamour dezañ ha d’an dud. Bez’ e teuent amañ da glask sevel eur beda beoc’h diazezet war an Aviel. Kuiteet ganto surentez o meuriad, e teuent amañ, en eur vro n’anavezent ket, da veva eur vuez a bedenn, a labour hag a zigemer : kement-se n’eo bet posubl nemed dre o mignoniaj braz da Jezuz. Evito, ne oa ket menoziou, med buez. Marteze e c’hell o skwer rei lañs deom-ni ive.\nTostoc’h ouzom on-eus skweriou all a bouez braz : hini sant Erwan, a gemere e-unan skwer war or sent kenta, hini Santig Du, mignon ar re baour e Kemper, hini Salaün ar Foll a gane e vuez d’ar Werhez Vari ; tostoc’h c’hoaz Mikêl an Nobletz hag an Tad Maner ; etre 1850 ha 1950, Saga ar visionerien a Vreiz eet dre ar bed a-bez ; er brezel diweza Marcel Callo... ha nevez ’zo an Tad Olivier hag an Tad Buannic... ha na ped ha ped all ! Tud devet gand karantez Jezuz-Krist beteg splanna euz ar garantez-se : setu ar pez om galvet da veza evid ma vefe kristenien warhoaz e bed ar vrezonegerien...


(Adkaset eus Machiavelli)\nNiccolò Machiavelli (pe Niccolò di Bernardo dei Machiavelli hervez e anv gwirion) a oa un diplomat italian eus Republik Firenze er XVIvet kantved, hag ur skrivagner, ur barzh hag ur soner. Ganet eo d'an 3 a viz Mae 1469 en ur gêriadennig nepell diouzh Firenze ha marvet d'an 21 a viz Even 1527.\nSavet en deus arnodskridoù politikel ha pezhioù-c'hoari. Ul levezon bras en deus bet en Azginivelezh italian hag en istor ar mennozhioù a-drugarez d'e skridoù politikel diwar-benn an darempredoù etrevroadel gant e levr « Ar Priñs », hag en istor ar republikanouriezh gant e levr all, « Prederiadennoù diwar-benn Titus Livius ».\n2 Amzerioù diaes\n3.1 Mennozioù pouezus\n3.2 Preder Machiavelli\n4 Skrivet gantañ\n4.1 Oberennoù Niccolò Machiavelli\n4.1.1 Oberennoù pennañ\n4.1.2 Levrioù all\nAmzeriadoù[kemmañ | kemmañ ar vammenn]\n1469 Ganedigezh Macchiavelli e Firenze\n1494 Marv Lorenzo de’ Medici\n1495 Ar roue gall Charlez VIII e Firenze. Echu amzer ar Medici. Savet eo ar Republik e Firenze ha Girolamo Savonarola a ya e penn.\n1498 Savonarole krouget ha devet dirak Palez an Aotrouniezh. Macchiavelli a grog gant ar bolitikerezh\n1499 Kaset eo Macchiavelli evel kannadour da gaout Caterina Sforza.\n1499-1500 Kaset da lez ar roue gall Loeiz XII\n1501 Kaset da-gaout Cesare Borgia\n1502 Kaset da-gaout Cesare Borgia adarre\n1503 Muntradeg Sinigaglia\n18 a viz Eost : marv ar pab Alesant VI, tad Cesare Borgia\nBeaj da Roma, evit anvidigezh ar pab nevez\n1504 Eil beaj da Vro-C’hall\n1506 Kaset adarre da Roma.\n1507 Anvet da sekretour Milis Firenze\n1509 Kaset da Alamagn\nOber a ra war-dro brezel Pisa. Kaset da-gaout Maksimilian.\n1510 Trede beaj da Vro-C’hall\n1512 Pevare beaj da Vro-C’hall. Prato lakaet en arigrap. Faezhet ar milis dindan urzhioù Macchiavelli.\nDistro ar re Medici e miz Gwengolo.\nKuitaat ar galloud a ra Macchiavelli, goude m’en doa kinniget labourat evit ar re Medici.\n1513 Aet war e leve. Harlu.\n8 a viz C'hwevrer: toull-bac'h. Boureviadur.\nKrog eo da skrivañ « Il principe » hag al levr a-zivout Titus Livius.\n1520 Echu skrivañ ar pezh-c'hoari « La Mandragora » (dizemglev zo diwar-benn ar bloavezh).\n1525 Berzh a ra « La Mandragora », evel « Clizia », prestik war e lerc'h.\n1526 Adkrog eo da labourat gant ar re Medici.\n1527 Roma en arigrap gant lu an impalaer austrian Charlez V\nAdsavet ar Republik e Firenze\nAmzerioù diaes[kemmañ | kemmañ ar vammenn]\nNiccolò Machiavelli a oa ganet e Firenze en ur familh eus an noblañs izel. Bevet en deus ur prantad teñval ha kriz eus istor Italia. Rannet e oa ar vro ha rivinet abalamour d'ar brezelioù etre ar c'hêrioù bras hag ar priñselezhioù. En amzer-hont e vez gwelet ar pab oc’h ober brezel ha kêrioù bras Italia o kouezhañ an eil war-lerc’h eben etre daouarn ar broioù estren, Spagn, Bro-C’hall, an Impalaeriezh Santel a bep eil.\nE Firenze, pa voe diskleriet ar republik, e teuas Machiavelli da vezañ sekretour ar gouarnamant republikan e 1498. Anvet e veze kannadourien da gas kefridioù diplomatek da benn, hag eñ a voe unan anezho. Evel-se eo e kejas gant Cesare Borgia ha Leonardo da Vinci, hag ivez ar roue gall Loeiz XII hag an impalaer Maksimilian Iañ.\nMet e 1512 e kouezhas ar republik hag e tistroas ar familh Medici d'ar galloud, ma voe dic'hopret Macchiaveli, tamallet dezhañ bezañ kemeret perzh en un irienn ha toull-bac'het e voe un nebeut mizioù.\nPa voe dieubet Niccolò Machiavelli e voe ret dezhañ mont en harlu. Mont a reas da chom da San Casciano hag eno e savas e arnodskrid brudetañ, "Il Principe" (1513) a-benn profañ anezhañ d'ar Medici nevez-erruet er galloud. Ne vo embannet al levr nemet e 1532, goude e varv.\nGoude ur prantadig servij evit ar Medici e voe skarzhet eus an aozadurioù melestradurel en-dro. Mervel a reas un nebeut amzer goude.\nMennozioù pouezus[kemmañ | kemmañ ar vammenn]\nAr stad: Termenet en ur ster arnevez evel ensavidigezh ar galloud riek, evel ur galloudegezh hag ur riez riek.\nFortuna: Un hollad elfennoù ha degouezhioù luziek, lieselfennek, hefiñv ha kefluskus a lak mab-den da vezañ gwan ma n'implij ket er pennad-amzer mat an elfenn vat: al lank a-vad d'an intrudu her hag hardizh.\nAr Priñs: Ar pennroue hag a lak e pleustr hag a akuit ar gwir galloud.\nAr widre: Doare speredek ha fin a-benn regemer ha drougimplij. Stumm efedusañ an nerzh. Nerzh implijet gant ar priñs a-benn derc'hel ar galloud.\nAr Virtù: Arabat kemmeskañ gant kentañ ster ar ger "vertuz", perzh mat un den fur ha kement'zo. Termen a ra nerzh-youl an ijinerezh hag an herregezh en oberadur, ar youl hag ar widre, an "ijin politikel" a-benn ar fin. An arz da zibab hervez ar "fortuna" an doareoù ober a-benn aotrouniañ degouezhioù ar "fortuna".\nPreder Machiavelli[kemmañ | kemmañ ar vammenn]\nDispartiet en deus Machiavelli mennozh ar riez diouzh mennozh an aferioù relijiel. Ur meizad gwirion ha fetis eo ar riez, estren d'ar bed sakr, hini ar relijion. Dizoleiñ a ra spesadelezh ar bolitikerezh hag ar galloud, diskrivet int evel ensavidigezhioù denel. En ur brederiañ diwar-benn ar galloud politikel fetis ha gwirion hag an doareoù implijet gant "ar priñs", en deus diazezet kudennoù pennañ ar bolitikerezh arnevez.\nEn hor bed, Machiavelli n'en deus ket brud vat. Alies kenañ e vez komzet eus ar "makiavelouriezh", eus ur gouarnamant "makiavelek", ar pezh a gomprenomp evel ganaz pe gorvigellek. Ar makiavelourezh a dermen emzalc'h un den a implijo n'eus forzh petra evit tizhout e bal. E gwirionez, n'eo ket Machiavelli en deus aliet pe krouet ar makiavelouriezh. Ar frazenn ken brudet evit bezañ bet skrivet pe laret gant Nicollò Machiavelli "An doare 'zo kantreizhet gant ar pal", n'eo ket e lavaradenn, met unan a zo bet lakaet war e gont. A-benn ar fin n'en deus graet nemet elfennañ ha kompren mekanikoù ar galloud hag an doareoù ma ya en-dro. Deskrivañ a ra ar c'hoarioù taer ha doareoù ober didruez ha boaz ar rieien. M'en deus c'hoant "ar priñs" da badout eo ret dezhañ bezañ war evezh ha ken taer hag e enebourien.\nMet Machiavelli a zo, dreist pep tra, ur prederour arnevez rak arlakaat a ra mennoz ha meizad ar "Stad". Ur politikerezh gouez, ar c'henluzierezh, ar feulster, ar brezelioù, kement-se eo elfennoù pennañ ha pemdeziek buhez Italia an Azginivelezh. Rannet eo ar vro etre kêrioù dieub pe rouantelezhioù bihan, ha brezel dizehan etrezo. Feulster ha brezelioù e pep lec'h. Machiavelli a glask termeniñ petra ober a-enep an darvoudoù-se. Ha respont a ra eo gant ar "Stad" eo ret ober ha lakaat ar meizad-se e kreiz ar preder.\nKrouer eus ar ger/meizad-mañ, implijet e vo en termenadur arnevez, ensavidigezh ur galloud riek. Ar "priñs" a zo personeladur ar "Stad", a-drugarez d'ar "priñs" e c'heller kaout un unander gwirion eus ar gevredigezh. Savidigezh ur stad gant ur "priñs" a zalc'h padelezh ha trebaderezh ar stad-mañ.\nKlozadur[kemmañ | kemmañ ar vammenn]\nMachiavelli a zo un enhenter e-keñver ar preder politikel. Gantañ eo bet krouet ar skiantoù politikel arnevez, neptu, er-maez eus ar vuhezegezh. Lakaet en deus war-wel perzhioù dibar ar "Stad". Hervez Machiavelli e rank an nerzh politikel bezañ mestroniet en un doare heboell. An emzalc'hoù deskrivet gant Niccolò Machiavelli a rank bezañ dizalc'h diouzh n'eus forzh peseurt buhezegouriezh a ve. Kalz a bennoù-stad, pe rieien, er bed a hiziv c'hoazh, o deus diazezet o doareoù ren war breder Machiavelli: ur politikour n'en deus abeg ebet da vezañ ur buhezegour.\nMet n'eo ket abalamour da se eo ret krediñ ne vez implijet al levr hag oberenn an den nemet gant faskourien. Oberenn Machiavelli a zo bet skrivet evit labourat da sevel unvaniezh politikel Bro-Italia, war uhel-mennad ur republik italian dizalc'h diouzh galloud an Iliz katolik ha savet war batrom republikoù an Henamzer.\nRet eo derc'hel soñj eus lavarenn Jean-Jacques Rousseau: "En ur ober van da reiñ kentelioù d'ar vac'homerien en deus roet kentelioù bras d'ar bobl. Levr ar republikaned eo Il Principe ".\nSkrivet gantañ[kemmañ | kemmañ ar vammenn]\n"Adlavarout a rin n’eus netra boutinoc’h eget ar boaz da ganañ meuleudi d’an tremened ha da gontañ droug diwar-benn an amzer-vremañ".\nOberennoù Niccolò Machiavelli[kemmañ | kemmañ ar vammenn]\nDiscorsi sopra la prima deca di Tito Livio, 3 levrenn, 1512-1517\nIl Principe, 1513 (Ar Priñs), embannet e 1532.\nDel modo tenuto dal duca Valentino nell’ammazzare Vitellozzo Vitelli, Oliverotto da Fermo, etc., 1502\nDecennale secondo 1509\nAndria, pezh-c'hoari troet diwar Terentius, 1513 (?)\nDella lingua, (diviz), 1514\nClizia, pezh-c'hoari, 1515 (?)\nBelfagor arcidiavolo, 1515\nAsino d’oro, 1517\nDell’arte della guerra, 1519-1520\nSommario delle cose della città di Lucca, 1520\nIstorie fiorentine, 8 levr, 1521-1525\nThen and now (Neuze ha Bremañ), romant Somerset Maugham, diwar-benn kannadiezh Machiavelli da-gaout Cesare Borgia, hag an doare ma voe savet e bezh-c'hoari Mandragola ("ar vandragon"). Anv ar romant, a oa Plus ça change en embannadur gallek 1949, a zo deuet da vezañ La Mandragore ("ar vandragon"), anv pezh-c'hoari Machiavelli, e 1991.\nIl Principe er MetaLibri Digital Library.\nAdtapet diwar « https://br.wikipedia.org/w/index.php?title=Niccolò_Machiavelli&oldid=1825357 »\nSkrivagnerien italianek ar XVIvet kantved\nPrederourien ar XVvet kantved\nPrederourien ar XVIvet kantved\nKemmoù diwezhañ degaset d'ar bajenn-mañ d'an 11 Gen 2019, da 15:13.


Pajenn:Morvan - Buez ar Zent, 1894.djvu/137 - Wikimammenn\nPajenn:Morvan - Buez ar Zent, 1894.djvu/137\na iliz hag ar bobl a c’houlennaz ma vije lakeat Eucher enn he blas. Great e oue hervez ho goulenn. D’ar mare-ze, Charles Martel a ioa e penn ar c’houarnamant e Frans. Hogen, ar prins-ma he-unan a falvezaz d’ezhan kas da Orlean eunn offiser a renk huela evit mont gant kannaded ann dud a iliz hag ar bobl da gerc’hat ar Zant da abati Jumiej.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/137&oldid=137314 »


Ar Redadeg e bro an Alre - Ti Douar Alre\nAr Redadeg e bro an Alre\nAr Redadeg zo ur redadeg a-eiladoù savet àr Breizh a-bezh get ar soñj broudiñ an dud d’ober get ar brezhoneg. E 2016 e vo lañset evit ar 5vet gwezh : loc’hiñ a ray e Sant-Herblen an taol-mañ, tostik-tra da Naoned, d’an 29 a viz Ebrel hag arru a ray d’ar 7 a viz Mae e Lokoal-Mendon e-kreiz Trofe Roñsed-Mor. Treuziñ a ray 5 departamant, 300 kumun àr 1 700 km. An argant dastumet doc’h ar c’hilometradoù bet gwerzhet a dalvo da harpiñ raktresoù evit ar brezhoneg.\nTi Douar Alre a labour bemdez evit ar brezhoneg, rak-se en deus prenet 3 km, ha fiziiñ a ray ar vazh-test e André Arhuéro. Holl ar rederion a zo kouviet enta d’en ambroug d’ar sadorn 7 a viz Mae :\n- d’ar KM 1 608 da 6e vintin e Mane Lann Vras, àr an hent etre Landevant ha Landaol betek ar KM 1 610 ha 1 611 (an tremen a vo da 6e33) en ur sortial a vourc’h Ldaol da gavout Pleuwigner ;\n- 6 km e-raok an dibenn, adal ar KM 1 702 da 4e40 g.m. àr an D16, hanter-hent etre Belz ha bourc’h Mendon, en ur arru get lenn Sant-Yann ; ar c’hilometradoù-se zo roet d’ar re a redo evit kevredigezhioù é labourat evit ar brezhoneg.\nEvit gouiet hiroc'h : https://www.ar-redadeg.bzh/?lang=br


Austrasiatica alexhuberti - Wikipedia\nGenad : Austrasiatica\n(Lorenz & Huber, 2000)\nAustrasiatica alexhuberti a zo unan eus ar pemp spesad a vez renket er genad Austrasiatica e kerentiad an hoc'higed-mor hervez Word Register of Marine species WoRMS. Ur spesad kregin dizoloet diwezhat ha ral-spontus a vev e mor Andaman ar Su en dour don an hini eo. E 2000 ne oa ket bet kavet muioc'h eget un dek bennak a gregin.\nDiskrivet eo bet ar spesad gant Lorenz & Huber e 2000 dindan an anv genad Nesiocypraea. An anv alexhuberti a zo bet roet en enor da Alex Hubert kenskrivanier al levr aet d'an anaon a-raok an eil embann (1938-1999).\nHeñvelsterioù a zo hervez an diskriverien evit ar spesad-se daoust d'an anv Austrasiatica alexhuberti o vezañ implijet un tamm muioc'h eget ar re all:\nCypraea alexhuberti (Lorenz & Huber, 2000) hervez ar re a renk an holl spesadoù Cypraeidae er spesad nemetañ Cypraea.\nNesiocypraea alexhuberti Lorenz & Huber, 2000 anv an diskrivadenn hag anv aet da get.\nKregin brav ha ral spontus eo an Austrasiatica alexhuberti. Kavet e vezont er mor don etre 80 m ha 200 m donder draget gant bagoù.\nMentoù boutin ar c'hregin bras-se a zo etre 58 mm ha 61 mm hirder, met e c'hell bezañ kavet hiniennoù korrig pe ramz, betek 63 mm.\nAustrasiatica deforgesi, Austrasiatica hirasei, Austrasiatica langfordi, Austrasiatica sakuraii spesadoù all ar genad.\nLec'h bevañ ar spesad a zo e mor Andaman etre Thailand ha Sumatra.\n↑ lec'hienn WoRMS Word Register of Marine species, bet sellet outi d'an 17 a viz Eost 2014, http://www.marinespecies.org/aphia.php?p=taxdetails&id=597584(en)\nAdtapet diwar « https://br.wikipedia.org/w/index.php?title=Austrasiatica_alexhuberti&oldid=1847072 »


Var ar pec’het veniel - Wikimammenn\nVar ar pec’het veniel\nL. Prud’homme, 1846 (p. 438-442)\n◄ originel Var ar pec’het veniel marvel ►\nAr pec’het veniel a zo un dizoboissanç da lezen Doue, dre behini ne gollomp quet e c’hraç, mæs pehini a ra deomp displijout dezan, a zempla ennomp e c’hrag hac hon dispos d’ar pec’het marvel.\nI. Ne gollomp quet graç an Autrou Doue dre ar pec’het veniel, abalamour ne doromp quet e lezen en ur poent important, na gant gouizyegues, pe dre valiç-vras ; rac-se ar pec’het-se a so hanvet veniel, da lavaret eo, pardonabl : veniæ locum præbens. Cousgoude, ne dê quet aoualc’h da ur c’hristen en em viret diouz ar pec’het marvel, red eo dezan caout ur zourci-vras d’en em viret diouz ur pec’het veniel… Daou seurt pec’he-jou veniel-so : darn a zempladurez hepquen, pere a gometer hep evez, evel caout ur moment a impatiantet, ur moment a væn c’hloar, ur moment a ziegui : eus ar seurt pec’hejou-ma eo e parlant ar Scritur sacr, pa lavar penos an den just a goëzo seiz guech bemdez, da lavaret eo, alies, hac en em zavo adarre  : darn-all a zo grevussoc’h e pere e coëzer gant gouizyeguez, dre atach pe dre valiç. Sant Augustin  a deu da gompta un niver bras eus ar seurt-ma : dibri hac eva hep ezom ; parlant muioc’h eguet so dleet ; têvel pa dleer parlant ; comz rust oc’h pried, oc’h servicherien, ha memes oc’h beorien ; tremen an amzer o lavaret comzou diprofit ; beza diegus da zevel ; beza re-zilicat en dibri pe en eva ; chom hep chasseal, buanna ma c’heller, ar zongezonou vil, ha memes ar zongezonou vean ha dibrofit, pere a ell hon douguen d’an impurete, d’ar gassoni, d’ar vengeanç, pe da ur pec’het-all bennac ; ar guevyer dister, ar c’homzou flemus, ar goaperez : ar re-ma-oll, ha cals a re-all eus ar memes speç, pere a zisplich da Zoue, a zo hanvet pec’hejou veniel. Oll e tisplijout meurbed da Zoue !  Ha ne dê quet aoualc’h quemen ma evit ober da un den ræsonabl caout un horrol-vras anezo ? Ur c’hrouadur-mâd ne ra jamæs ar pez a zisplich d’e dad, nac ur mignon ar pez a zisplich d’e vignon : cetu perac sant Augustin a lavar  a pa ve revinet ar bed, a pa vê distrujet an oll dud hac an oll ælez, ne vê quet un drouc quer bras evel ma’z-eo ar pec’het an disterra, abalamour, eme an deologianet, an disterra drouc cometet a-enep Doue n’en deus muzul-ebet, o veza ma’z-eo ur revolt a-enep e vajeste infinit.\n1° Pried Loth, evit beza sellet gant curiosite ous an tân a zeve Sodôm ha Gomorrh, a voue cenchet en un imach holen , evit furraat an dud ha desqui dezo, eme sant Augustin, dioual diouz ar fautou ar re zisterra : ut prudentes condiret exemplo . Moyses, evit beza douetet e raje an Autrou Doue d’an dour sortial eus ar garrec, ne antreas quet en douar a bromission . Petra a erruas gant Osa evit beza touchet gant nebeud a respet an arc’h a alianç , ha gant ar bobl a Versames evit beza he c’honsideret gant re a guriosite  ? Osa hac anter-cant mil eus ar bobl-ma a goëzas maro var ar plaç, abalamour d’o fec’het. Ar roue David, evit beza comptet e bobl dre un nebeud a vên gloar, a voue punisset dre ur vocen pehini dindân tri devez a lamas diganthan dec ha tri-uguent mil den … Mæs Doue n’en em gontant quet da bunissa ar pec’het veniel er bed-ma, tân ar purcator a zo ive ellumet evit er punissa er bed-all. Rac-se evit ar fautou-se pere a zeblant quen dister hac a gometer quellies a vech ha gant quen nebeud a scrupul, e vezo ret souffr er purcator poaniou brassoc’h evit quement a eller da anduri er bed-ma, eme sant Augustin : gravior erit ille ignis quàm quidquid potest homo pati in hac vita .\n↑ [Prov. XXIV, 16 : septies enim cadet justus, et resurget.]\nAdtapet diwar « https://br.wikisource.org/w/index.php?title=Var_ar_pec’het_veniel&oldid=100387 »\nKemmoù diwezhañ degaset d'ar bajenn-mañ d'an 27 Meu 2017, da 13:33.


Linchañ zo ur c'hastiz graet gant un engroez tud, krougañ un den peurvuiañ, evit spontañ an dud all. Aliezik e c'hoarveze kement-se en amzerioù ma klaske an niver brasañ lakaat an niver bihanañ da blegañ da lezennoù pe d'un urzh kevredigezhel direizh.\nEn un doare strishoc'h e komzerpiv? eus lincherezh alies diwar-benn doareoù ar re wenn en SUA da gondaoniñ morianed d'ar marv hep prosez, ha dreist-holl adalek an XIXvet kantved goude ar Brezel-diabarzh.\n2 Eil Brezel-bed\n3.1 Thomas Shipp hag Abram Smith\nMeur a zisplegadenn zo d'ar ger : pe eus anv un den, pe eus un anv-lec'h. Dont a rafe ar ger eus anv Charles Lynch, barner e Virginia en XVIIIvet kantved.\nE-pad an Eil Brezel-bed e voe linchet ur bern tud, da skouer gant an Nazied.\nThomas Shipp hag Abram SmithAozañ\nAdtapet diwar « https://br.wikipedia.org/w/index.php?title=Linchañ&oldid=1898803 »\nDernière modification le 25 Meu 2021, à 13:38\nKemmoù diwezhañ degaset d'ar bajenn-mañ d'an 25 Meu 2021, da 13:38.


Ar poliserien e straedou Moskov e-pad ar vanifestadegou\nPublié le 17/05/22 18:13 -- mis à jour le 17/05/22 18:13\nPa vez kaoz eus pezh a c’hoarvez e Bro-Rusia a-vremañ e c’houlenn va mignoned ha keneiled eus broioù Europa ar C’hornog perak ne vez ket ar Rusianed o stourm a-enep ar brezel gant Bro-Ukraina pe o lavarout n’emaint ket a-du gant pezh a ra gouarnamant ar vro. Atav e vezer souezhet gant goulennoù eus ar seurt-se rak abaoe 2011 ez eus manifestadegoù e kêrioù bras Bro-Rusia a-enep politikerezh ar gouarnamant. Bremañ, da vare ar brezel n’eus ket tu da vanifestiñ a-dolpadoù evel ma oa a-raok. Met hervez OVD-Info (ur gevredigezh rusian a zifenn gwirioù mab den hag a sikour an dud pa vez ar polis oc’h ober traoù a-enep al lezenn) 15 440 den a oa bet arestet abaoe 24 a viz C’hwevrer 2022. Pet den a vez o vont d’ar manifestadegoù, n’eus ket tu da c’houzout.\nRannet eo kevredigezh Bro-Rusia, bremañ\nRannet eo bremañ kevredigezh Bro-Rusia: lod eus an dud a gred kement tra a vez lavaret er c’hazetennoù ha diouzh an tele (arabat disoñjal ne chom bremañ er vro nemet ar mediaoù a-du gant ar Stad, ar re all n’eus ket anezho ken pe neuze divroet eo ar gazetennerien evit kenderc’hel da labourat dre internet), lod all avat a zo a-enep ar brezel. E-touez ar re gentañ ez eus tud war an oad dreist-holl, meur anezho o vezañ war-dro 70 vloaz pe vuioc’h. E-touez an eil re meur a zen yaouank etre 20 ha 30 vloaz a glask bremañ kuitaat Bro-Rusia. Ar re a zo etre 30 ha 50 vloaz, p’emaint o labourat en arme pe e servijoù ar Stad, anat deoc'h, a zo a-du gant ar brezel, ar re all n’int ket.\n2011: ar slogan « Kae kuit, Putin ! »\nLod eus ar re a zo etre 30 ha 50 vloaz bremañ a oa er straedoù da vare ar manifestadegoù kentañ e 2011 pa oa an dud e Moskov o c’houlenn ober votadegoù leal, hag evit ar wech kentañ e oa klevet ar slogan « Kae kuit, Putin ! ». Ne oant ket niverus da gentañ - kant den bennak - met kriz a-walc’h e oa ar polis ganto. E miz Du 2011 war ar blasenn Bolotnaya e oa bodet etre 25 000 ha 150 000 den. Goude se e krogas manifestadegoù e kêrioù all Rusia evit votadegoù leal. Kement-se a badas betek miz Mae 2012 e Moskov, Rostov, Novosibirsk, Omsk, Barnaul, Tomsk, Nijni Novgorod ha kêrioù all. Bewech e veze ar polis o stourm gant a re a veze o pourmen er straedoù en un doare sioul, lakaet ganto seizennoù gwenn ouzh o dilhad, arouez ar vanifestadeg peoc’hus.\n2012 : Manifestadegoù e Moskov ha feulster ar boliserien\nKoulskoude ne oa ket ar manifestadegoù evit chom sioul ha peoc’hus e-pad pell. Ur gwir vrezel e straedoù Moskov etre an dud o seizennoù gwenn hag ar polis a grogas da 6 a viz Mae 2012. Gloazet e oa bet meur a zen gant ar polis hag a oa o skeiñ warno gant bizhier kaoutchoug. Pa goueze unan war an douar e veze roet taolioù dreid dezhañ. Arested e oa bet 436 den hervez ar polis ha 650 den hervez ar re a oa o vanifestiñ. Ne oa pinijenn ebet evit ar boliserien gloazet ganto an dud er straedoù, en o zouez ar re ne oant ket o vanifestiñ ha ne raent nemet tremen e-biou.\nSe ne dalvez ket e oa sioulaet ar re a oa dezho ar spi da lakaat ar Stad d’ober votadegoù leal. E-pad meur a zevezh e oa bet gwelet tolpadoù o pourmen e kreiz-kêr Moskov betek fin miz Mae, daoust ma oa bet arestet meur a hini.\n2013 : Akademiezh Bro-Rusia lakaet dindan beli ar Stad\nDre ma oa kelennerien Skolioù-Meur hag enklaskerien, e-touez ar re a oa er straedoù, en doa klasket ar Stad e 2013 serriñ Akademiezh Bro-Rusia, un doare aon rak an dud desket a oa gant gouarnamant ar vro a-dra-sur. Koulskoude d’ar mare-se ne oa ket ingal d’ar gouarnamant pezh a soñje dioutañ ar bed a-bezh. Ha goude manifestadegoù ha rebechoù digant enklaskerien estren e oa bet divizet mirout an Akademiezh met lakaat anezhi dindan beli ar Stad. Seblantout a rae d’an holl e oa sioulaet un tamm ar gevredigezh a-bezh. Met ne oa nemet kregiñ un dra kriz ha dic’hortoz, da lavaret eo an tabut etre Bro-Rusia hag Ukraina.\n2014 : dispac’h ar Maidan, brezel e Donetsk ha Lugansk, ar C’hrimea staget ouzh Bro-Rusia\nE 2014 e oa ken spontet gouarnamant bro-Rusia gant ar pezh a c’hoarvezas en Ukraina, da lavaret eo gant dispac’h ar Maidan, ma krogas gant ar brezel e Donetsk ha Lugansk. Staget e oe ivez ar C’hrimea ouzh Bro-Rusia. « Fellout a ra deoc’h un dispac’h evel e Kiev?». Setu pezh a veze goulennet digant ar re ne oant ket a-du gant politikerezh an diavaez, ha diwar se e oe adkroget gant ar gwaskerezh e diabarzh ar vro. Meur a zen e-touez an enklaskerien, kazetennerien ha skrivagnerien a oe ret dezho kuitaat bro-Rusia. Tamm-ha-tamm e oa cheñchet doare an holl mediaoù, hag er skolioù e veze komzet aliesoc’h diwar-benn an deskadurezh « brogar»., da lavaret eo deskadurezh an arme evit ober ar skolidi bezañ heñvel ouzh soudarded yaouank.\n2022 : tud yaouank o kuitaat Bro-Rusia\nPezh a zo souezhus : daoust d’an holl strivoù-se ne seblant ket an holl re yaouank bezañ a-du bremañ gant ar brezel a-enep Ukraina. Tec’hout kuit a reont eus ar vro, dreist-holl ar baotred yaouank a rank ober o servij-soudard. Abaoe ar 24vet a viz C’hwevrer 2022, tost da 30 000 den a zo deuet eus Bro-Rusia da Bro-Jorjia, ha war-dro 100 000 da Bro-Armenia. Trist eo eveljust, met kement-se a zo gwelloc’h evito eget lazhañ an Ukrainaned pe neuze mont d’an toull-bac’h e Bro-Rusia.\nSiwazh, n’eo nag ar manifestadegoù, nag an traoù all a ziskouez n’emañ ket a-du ul lodenn eus ar gevredigezh gant politikerezh ar gouarnamant evit lakaat an uhelidi da cheñch un dra bennak. O welout zoken pet den yaouank desket a zo o kuitaat ar vro (pezh a zo mantrus pa soñjer en dazont ar vro) n’eo ket ar prezidant evit klask kompren d’an nebeutañ perak n’emaint ket a-du gant ar brezel. Padal abaoe 2011 e oa bet kalz amzer evit prederiañ, a-dra-sur.\nnotenn: istitloù en destenn gant an ABP\nDedennet bras on bep gwech gant ho pennadoù-skrid.


Kastell Keryann Koadanskourr - Wikipedia\nKastell Keryann Koadanskourr\n(Adkaset eus Kastell Ker Iann Koatanskour)\nKastell Keryann Koadanskourr (Kastel Ker Iann Koatanskour en doare-skrivañ orin) eo titl ar romant kentañ zo bet skrivet e brezhoneg. Skrivet eo bet gant Yves-Marie Gabriel Laouenan e 1830. Diembann e oa, ha kollet an dornskrid. Adkavet eo bet e paperioù Kervarker gant Fañch Postig e diwezh 2001 hag embannet gant un droidigezh diwar zorn Yves Le Berre, kelenner e Skol-Veur Brest, e 2004.\n1 An dornskrid\n1.1 Deskrivadenn an dornskrid\n1.2 An Istor\n1.3 Yezh ar skrivagner\n2 Embannadur KEBK\nAn dornskrid[kemmañ | kemmañ ar vammenn]\nDeskrivadenn an dornskrid[kemmañ | kemmañ ar vammenn]\nAn dornskrid a ya tost 200 pajenn d'e ober. Anvet eo Kastel Ker Iann Koatanskour ha gallout a reer lenn dindan an titl : Pe buhez ur veteran eus ar Revolusion dastumet ha skrivet e brezhoneg gant Y. M. G. Lxxx. Kavout a reer un arroudenn eus Cicero war ar memes pajenn, nostra nos patria delectat, troet div wezh e brezhoneg.\nAr skritur zo hini un den desket, bihan ha diaes da lenn alies. Un eilenn eo ar skrid ha buan e oa bet skrivet moarvat rak ur bern fazioù dievezhted zo hag e weler kalz traoù disoñjet ha fazioù en ereadur, en doare-skrivañ pe er gerioù implijet. Frazennoù zo n'int ket reizh : mankout a ra ar verb, ar rener pe al lavarenn bennañ. Renablet eo bet ar fazioù-se gant aozer an embann en notennoù. Kavout a reer ivez ur bern niverennoù en destenn a oa da dalvezout evit notennoù. N'eo ket bet adkavet ar re-se avat. Meneget int en ul lizher eus ar Gonideg da Laouenan.\nKregiñ a reas Laouenan da skrivañ ur raktres eus ar romant e galleg adalek 1824. Lakaat a ra dek vloaz evit treiñ ha skrivañ e romant en esper e plijo d'e genvroidi.\nLaouenan a estlamme ouzh oberenn ar Gonideg ha sellet a rae outañ evel e vestr. Kaset en doa un eilenn dre skrid dezhañ da vezañ difaziet, pa voe echu, e 1834. Anv zo anezhañ en o lizheroù. Deg vloaz goude marv ar Gonideg, just goude al lid-koun aozet e 1845 e bered Lokrist e-kichen Konk-Leon, e skrivas Laouenan da Gervarker hag e kasas e romant dezhañ. Ne oa ket e zornskrid orin rak kavout a reer ennañ lod eus ar reizhadennoù kinniget gant ar Gonideg en e lizheroù. N'eo ket kennebeut an eilenn reizhet gant ar Gonideg ha gwelet e 1949 gant Loeiz Dujardin abalamour ma'z eo skrivet pep tra gant ar memes dorn.\nUn trede dornskrid eo eta, skrivet war-dro 1845 moarvat ha miret gant Kervarker en e levraoueg.\nTeir lodenn a gaver er skrid.\nKregiñ a ra al lodenn gentañ gant danevell un den dizanv a ra anv eus danevell e vreur dezhañ e-unan a gont ar veaj a reas da Gastell-Paol gant e vab pa zistroas hemañ eus ar skolaj. Bizitañ a reont Kastell Keryann hag ober a reont anaoudegezh gant ar perc'henn. Hemañ a laka anezhe da anaout ar c'hastell hag ar parrezioù a weler tro-war-dro : Kastell-Paol, Plougouloum Sibirill, Kleder, Ploueskad, Gwinevez, Goulc'hen, Plouneour-Traezh. Kaoz a zo goude se etre perc'henn ar c'hastell hag an danevellour eus ar beñseerien hag eus an doare gwellañ da viret ouzh ar breizherien da ober o reuz. Un digarez eo ar gaozeadenn evit komz eus ar relijion (gant ur flemmadenn all ouzh ar gloer virour), eus ar pardonioù (gant ur gondaonidigezh eus ar bedagogiezh dre ar spont) hag eus ar brezhoneg (difennet gant gred).\nEvit echuiñ ar c'hentañ lodenn e skriv c'hwec'h pennad berr ma laka keñver-ha-keñver stad ar rannvro da vare ar Renad Kozh hag e stad da neuze. En amzer dremenet : an noblañsoù arvevat, ar gloer re niverus, ar waskerezh, an dienez, an direizhded, met ivez ur melestradur efedus a-walc'h en desped d'e zigempoell, ha Breujoù a roe ur skeudenn vat eus ar pezh a vefe ar renad dindan ar parlamantoù. E mare ar renad nevez : ar skiant, ar poell deuet da vezañ hollc'halloudek hag an eeurusted e amen an holl a-drugarez d'an dra-se. Echuiñ a ra ar skrid gant meuleudioù roet d'ar roue keodedad Loeiz-Fulup.\nEn eil lodenn, heñcher al lodenn gentañ, dianv ha kevrinus, a zeu da vezañ an aotrou G..., haroz pennañ ar romant. Danevelliñ a ra an oberour e vuhez en ur c'hant pajenn bennak, en urzh an amzer dre vras. Kregiñ a ra an istor gant eured e dud ha deroù ar vignoniezh etre ar varkizez hag an eontr kourser, war-dro 1770 moarvat. Goude se e kendalc'her gant bugaleaj an haroz e kastell Keryann ha marv klodus e dad e 1778. Mont a ra da skolaj Sant-Paol. E 1778 ez a an aotrou G. war studi ar Gwir e Roazhon. Kemer a ra perzh en afer Breujoù Breizh dindan renerezh ur studier war ar Gwir all, ar montroulezad Jean-Victor Moreau ha goude-se e darvoudoù deroù an Dispac'h, Gouel ar C'hevredad peurgetket, e 1790.\nLakaat a ra e anv en arme e 1793 dindan ar jeneral Canclaux ha war a seblant e kemer perzh e mougerezh an emsavadeg a-du gant ar roue e Bro-Leon. E diwezh ar bloaz e wel reuz ar Sponterezh e Naoned. Saveteiñ a ra eno Sofi goant a deuio da vezañ e vaouez. Doñjeret gant doareoù ober Carrier e c'houlenn bezañ kaset da arme an Norzh dindan renerezh Moreau zo o paouez bezañ anvet da jeneral. Dont a ra da vezañ e eiler. Da-geñver un dreverzh e ra anaoudegezh gant danvez e dad-kaer, an aotrou B., ofiser en arme Condé. E 1795 ez eo dimezet hag e kemer perzh e dizoloadenn kentañ treitouriezh Pichegru. Goude peoc'h Campo-Formio e 1797 e kuita an arme hag ez a d'an Naoned davet e vuiañ-karet hag ec'h eured ganti nebeut amzer goude.\nEn em soñjal a ra neuze diwar deroù an Dispac'h hag arme ar Sans-culottes, war an avanturioù e Bro-Alamagn da vare ar c'hentañ kengevredad. Daou vugel en deus neuze gant e vaouez. Adalek deroù galloud Napoleone Buonaparte e rakwel ar gwalleurioù da zont.\nKregiñ a ra ar brezel en-dro e 1799. Eiler Moreau eo adarre hag heuliañ a ra anezhañ en Italia. Kemer a ra perzh en emgann Novi. Goude peoc'h Amiens (1801) e tistro adarre d'ar vuhez disoudard ha n'emell er politikerezh nemet evit reiñ harp da Voreau e-pad e brozez e 1804. Ne zistroio d'an arme nemet e 1814, e-pad egerzh-brezel Bro-C'hall, evit diwall e vab zo er varc'hegiezh.\nEn trede lodenn ez eus kaoz eus prantadoù an Eil Adaozidigezh hag eus ren Loeiz-Fulup. Gouestlet eo da gudennoù an haroz republikan en e diegezh. Gwastet eo e vuhez prevez gant an tabutoù ideologel gant e dad-kaer hag e vreur-kaer roueelour. Pa ra anaoudegezh e 1830 gant beajer-daneveller ar c'hentañ lodenn emañ en e 60 vloaz, oad ar furnez evit doare. Deuet eo a-benn gant poan da blegañ ouzh e donkad ha tizhet en deus un doare peoc'h diabarzh en e zamani santsimonian o ouestlañ e vuhez da vad an holl, nepell eus lec'h e c'hanedigezh.\nYezh ar skrivagner[kemmañ | kemmañ ar vammenn]\nFazioù a bep seurt a zo en destenn ha meneget gant an aozer embann. Da skouer :\nLakaet e vez alies an anv-gwan dirak an anv doareet (e zellezuz minoun, ar skoueruz kuré, p. 358 ; he just buanegez, p. 292)\nTroidigezhioù ger-ha-ger diwar ar galleg evit traoù zo (ober ho kalluz, p. 358)\nEmbannadur KEBK[kemmañ | kemmañ ar vammenn]\nEmbannet eo ar romant gant kinnig, troidigezh ha notennoù Yves Le Berre dindan anv Kreizenn an Enklaskoù Breizhek ha Keltiek (KEBK), (Centre de recherche bretonne et celtique (CRBC)) diwar an anv gallek) e Brest.\nMiret eo bet evit an embann an doare-skrivañ a oa d'an oberour e-unan. Diaes eo da lenn a-wezhioù abalamour da se. Marteze ne c'halle ket bezañ graet mod-all gant KEBK hag herzel a raio un niver brasoc'h a dud da ober anaoudegezh gant an oberenn pa n'eus ket un destenn en doare-skrivañ a-vremañ c'hoazh. Ul labour kempenn a vije d'ober e-keñver ar yezh implijet.\nKastel Ker Iann Koatanskour, le chateau de Kerjean-Coatanscour, troet ha kinniget gant Yves Le Berre, Brest : Centre de recherches bretonnes et celtiques, 2004\n↑ Pé Vuez eur vétérand euz ar Révolusion dastumet ha skrivet é brézonek gant Y. M. G. Lxxx\n↑ Hor mammvro a ra hol levenez\n↑ Kastel Ker Iann Koatanskour, le chateau de Kerjean-Coatanskour, p. 9\n↑ Kastel Ker Iann Koatanskour, le chateau de Kerjean-Coatanskour, p. 14\n↑ Kastel Ker Iann Koatanskour, le chateau de Kerjean-Coatanskour, p. 6\nAdtapet diwar « https://br.wikipedia.org/w/index.php?title=Kastell_Keryann_Koadanskourr&oldid=1873428 »\nKemmoù diwezhañ degaset d'ar bajenn-mañ d'an 30 Ebr 2020, da 21:21.


Kerlig : ur pol yec’hed a-benn 2020 - Kemper Breizh Izel (BR)\nKerlig : ur pol yec’hed a-benn 2020\nDegemer Raktresoù Kerlig : ur pol yec’hed a-benn 2020\n« En ur grouiñ an divizoù a zo ezhomm evit kenstrollañ an div glinikenn, Kemper Breizh Izel a vir en he c’horn-bro ur c’hinnig yec’hed liesseurt hag a glot mat gant kudennoù hor mare. » Hervé Herry, besprezidant dileuriet evit an arc’hant hag an ekonomiezh\nE 2006 e oa bet boulc’het raktres diorren ur pol yec’hed war-dro tregont hektar e Kerlig hag emeur o vont da gregiñ gant an enklask foran. E deroù 2017 e tlefe kregiñ al labourioù da sevel ul liesklinikenn nevez gant Kenwarez Frañs. E-keit-se e werzho Kemper Breizh Izel logelloù evit an trede gennad da ziazezañ obererezhioù e darempred gant ar yec’hed.\nC’hoant en deus Kenwarez Frañs da genstrollañ e ziv glinikenn, Sant Mikael ha Kemper Su, er memes lec’h. E balioù : kinnig d’ar glañvourien ur benveg modern, aes mont betek ennañ ha diouzh ar reoladoù mezegel diwezhañ. En em droet eo eta war-zu kêr Gemper ha Kemper Breizh Izel evit kavout an tachennoù a zere ar gwellañ ouzh se.\nKalz perzhioù mat zo gant takad Kerlig. Lec’hiet-brav eo : a-dal da dakad armerzherezh Kuzon emañ, war harzoù hini Gourvili. Dre an hent-tizh B165 hag hent-tro ar gwarlarn e c’haller mont di. Evel-se e vo aes da holl dud Kerne mont d’ar pol nevez-se.\nEl liesklinikenn nevez-se e vo 250 gwele, a lavarer deomp, gant 600 den hag a labouro enni. Kaset e vo ar raktres da benn gant tisavourien an ajañs AIA eus an Oriant. Ganto e oa bet renet dija savidigezh ur raktres heñvel e Plerin, e-kichen Sant-Brieg.\nTri lec’h en takad-se\nAn takad 32 hektar a vo lodennet e tri lec’h :\nAn takad en norzh, dezhañ ur gorread 11 hektar, a vo degemeret ennañ pol mezegel Kenwarez Frañs, hag ivez un ti mezegel evit degemer an arbennigourien. Ar pal eo strollañ er memes lec’h an holl vichereien o deus ar glañvourien ezhomm anezho.\nAn takad er su a vo un takad labourerezh servijoù 11 hektar. Ennañ e c’hallor degemer embregerezhioù mezegel, lezvezegel, pe kement obererezh all a roio tro da implijout an takad eus ar gwellañ. Gwerzhet e vo al logelloù-se gant Kemper Breizh Izel ha roet e vo an aotreoù sevel gant kêr Gemper.\nun takad kreiz dindan 10 hektar a-ratozh evit ar vevliesseurted ha ne vo ket kêriekaet. El lec’h natur-se e vo takadoù gleborek, dreist-holl, ha spesadoù gwarezet evel ar muenned dour, maligorned Kemper, kiroptered pe sourded. Tremen a ra ar BH38 drezañ ha dalc’het e vo evel m’emañ. Emañ Kêr o studiañ penaos sevel abadennoù pedagogel eno pe plediñ gant endro al lec’h.\nDeiziataer rakwelet evit sevel ar pol\nMiz Mezheven 2016 : deroù an enklask foran gant ar prefeti, p’he deus goulennet Kemper Breizh Izel un diferad disklêriañ a laz publik.\n2l trimiziad 2017 : labourioù kempenn graet gant Kemper Breizh Izel\n2l c’hwec’hmiziad 2017 : deroù sevel ar pol gant Kenwarez Frañs\n2017 [x1] : deroù gwerzhañ logelloù gant Kemper Breizh Izel\nEchuiñ ha digeriñ ar pol : kreiz 2020\nKoust hollek evit terkañ an takad gant Kemper Breizh Izel : 8,5 milion a euroioù PTM\nKoust ar pol mezegel embannet gant Kenwarez Frañs : 55 milion a euroioù PTM\nRenerezh an ekonomiezh e Kemper Breizh Izel\nTi Kêr ha Tolpad-kêrioù - 44, plasenn Sant-Kaourantin - CS 26004 - 29107 Kemper cedex\nRener : Laurent Bruchon - Sekretourva : pgz 02 98 98 87 83 - economie@quimper.bzh\nUr pol nevez a eskemmoù liesvod


Nirvana (strollad sonerezh) - Wikipedia\nNirvana (strollad sonerezh)\n(Adkaset eus Nirvana)\nUr strollad rock-grunge oa Nirvana, savet oa bet e 1987 hag echu e 1994 goude emzistruj penn ar strollad, Kurt Cobain oa e anv.\nKrist Noveselic ha Kurt Cobain war-dro 1992.\nSavet e oa bet ar strollad ba Aberdeen ba Stad Washington. Ar re gentañ bar strollad oa: Kurt Cobain (kan ha gitar), Krist Novoselic (gitar-boud) ha Chad Channing (batiri). Sevel a raont an albom Bleach gant 600$ en o yalc'h, gant ur label dizalc'h ba Seattle (Sub Pop), evit-fed ar c'hoñvers n'eo ket rustaj, met "barnet" mat eo a-benn 'r fin.\nLaket eo Dave Grohl e-lec'h Chad Channing, hemañ ne oa ket ken evit kontantiñ an daou re all, hag embannet e vez un eil albom, Nevermind. Kalz gwelloc'h ar son bremañ a-drugarez d'un añrejistramant a galite (gant Butch Vig), ur seurt son pop gant-se. Pezh na blijo ket da gKurt tamm ebet. Añrejistret eo dindan ar label Geffen Records, ur c'hoarvoud a-bouez ha dic'hortoz kaer evit leurenn bed ar muzik hag a goñsakro labelioù dizalc'h hag ar grunge... Klevet e veze Smells Like Tenn Spirit (pennganaouenn an albom) kazimant ur wech bep eur war MTV, un himn eo deuet da vezañ hag anavezet eo bremañ c'hoazh nemet gant an heuliajoù kentañ gant ar gitar.\nEtre an Nevermind hag In Utero e oa bet embannet un daspunerezh kanaouennoù anvet Incesticide, ur seurt meskaj eo gant kanaouennoù chomet diembann betek-neuze, pe fasoù B ivez. An dra-se oa evit lakat ar selaouerien da basiantiñ un tamm.\nE 1993 ez eo embannet In Utero, startoc'h da selaou er penn kentañ evit ar re n'int ket kustumet deus seurt kanaouennoù ha sonioù, sed pezh en doa c'hoant Nirvana. Berzh bras zo gantañ e-keñver ar c'hritik hag ar c'hoñvers, pezh n'en doa ket gwall c'hoant Kurt Cobain, hemañ a c'houlle chom dianav en-dro.\nAñrejistret ez eus e 1993 un abadennad "unplugged" e-barzh studioioù MTV, diwezhatoc'h e vo un albom deuzouti. Ar sonadeg-mañ a ziskouez ur fas all eus ar strollad, ur fas akoustik hag a brou e oa Nirvana muioc'h evit ur strollad rock klasik, dibar an hini oa...\nEchu ar strollad goude emzistruj Kurt Cobain d'ar 5 a viz Ebrel 1994.\nBez' oa Pat Smear (gitar) ba'r strollad n'eus ket pell a-raok marv Kurt.\nHormoaning (1992, nemet ba Japan ha ba Aostralia)\nFrom the Muddy Banks of the Wishkah (live) (1995)\nNirvana (2002) (anvet ivez Best Of 1988-1994)\nAdtapet diwar « https://br.wikipedia.org/w/index.php?title=Nirvana_(strollad_sonerezh)&oldid=1827700 »\nDernière modification le 5 C'hwe 2019, à 11:53\nKemmoù diwezhañ degaset d'ar bajenn-mañ d'an 5 C'hwe 2019, da 11:53.


Ar vorganez vihan (delwenn) - Wikipedia\nAr vorganez vihan (daneg: Den lille Havfrue) a zo un delwenn arem war ziskouez war ur roc'h e porzh Kopenhagen (55°41′34.3″ N, 12°35′57.38″ E), e Langelinie, e park Churchill. Ur skeudennadur eus kontadenn Hans Christian Andersen eo. Arouez ha dedennadur touristerezh pennañ Kopenhagen eo. 1,25 m eo he ment, ha 175 kg he fouez, ha tost-tre ouzh ribl ar mor emañ. E 1909 e voe urzhiet gant Carl Jacobsen, hag eñ krouer Ny Carlsberg Glyptotek ha mab krouer breserezh Carlsberg.\nGant Edvard Eriksen e voe savet an delwenn. Evit a sell ouzh ar penn ec'h implijas an dañsourez Ellen Price da batrom, hag e wreg Eline Eriksen evit a sell ouzh ar c'horf. D'an 23 a viz Eost 1913 e voe staliet an delwenn.\nVandalerezh[kemmañ | kemmañ ar vammenn]\nMeur a wech eo bet distrujet an delwenn, ha bewech e voe adsavet.\nD'ar 24 a viz Ebrel 1964 e voe heskennet ha laeret he fenn gant arzourien al luskad degouezhelour, Jørgen Nash en o zouez. Biken ne voe kavet ar penn en-dro, sed ma voe savet unan nevez.\nD'an 22 a viz Gouere 1984 e voe tennet he brec'h dehou diganti, hag adroet e voe daou zevezh war-lerc'h.\nE 1990 e voe klasket dibennañ anezhi ur wech ouzhpenn. Ar re a felle dezho hen ober ne zeujont ket a-benn, met un troc'h 18cm hirder a laoskjont en he gouzoug.\nD'ar 6 a viz Genver 1998 e voe dibennet evit an eil gwech. Ne voe ket gouezet piv en doa graet an taol, met ardoet e voe he fenn memestra, hag adstaget d'ar 4 a viz C'hwevrer.\nMeur a wech e voe livet, e 1961 e voe livet he blev e ruz, ha livet ur vrennidenn dezhi ivez.\nD'an 11 a viz Gwengolo 2003 e voe klasket he zennañ diouzh he sichenn dre implijout danvez-tarzh.\nGwisket e voe gant ur burqa, roet e voe un dildo, hag all.\nE-pad an noz etre an 20 hag an 21 a viz Mae 2007 e voe goloet he c'horf gant danvez ruz ha ruz-bourdel, ha goloet he fenn gant ur ouel.\nEtre ar 1añ a viz Mae hag an 31 a viz Here 2010 e voe war ziskouez e Harbour Pool e-kreiz Ti Danmark da geñver Expo 2010 e Shanghai. Gant 70 milion a dud e voe gwelet, tra ma c'helle an douristed a oa e Kopenhagen gwelout skeudennoù anezho, skignet war-eeun eus Shangai.\nAr vorganez vihan e lec'hienn Visit Copenhagen\nAr vorganez vihan : skeudenn 360°\n↑ http://www.ballerinagallery.com/price.htm, Ellen Price, ballerinagallery.com\n↑ The Copenhaghen Post, Little Mermaid takes a tumble\n↑ The Copenhaghen Post, Little Mermaid vandalised - again\n↑ Libération, La Petite Sirène de Copenhague en burqa\nAdtapet diwar « https://br.wikipedia.org/w/index.php?title=Ar_vorganez_vihan_(delwenn)&oldid=1850242 »


Pajenn:Perrot - Bue ar Zent.djvu/151 - Wikimammenn\nPajenn:Perrot - Bue ar Zent.djvu/151\nPevare devez warn-ugent a viz C’houevrer\nD’ar Yaou-Bask, daou-ugent devez goude ma oa savet skedus eus ar be, Hon Zalver Jezuz-Krist a bignas, diwar mene Olivez, en barr an nenv.\nKerkent ha ma kuzas er c’houmoul e zremm binniget, an Ebestel, herve oa digemennet d’eze, a ziskennas da Jeruzalem hag a ’n em zastumas er gambr-lid, da c’hortoz donedigez ar Spered-Glan. Bezan e oa Per ha Yan, Jakez hag Andre, Philip ha Thomas, Berthele ha Maze, Jakob, mab Kleophas, Simeon ha Judas, mab Jakob. Mari, Mamm Jezuz, a oa gante ; an diskibien a oa ive ; eur c’houec’h-ugent bennak a c’hallent bezan, Per en o fenn. Hag an dra-ze oa an Iliz, a dlee bodan holl boblou an douar en anaoudegez hag en karante Jezuz-Krist.\n» Judas a oa bet dibabet, evel pep-hini ac’hanomp, ha breman eo perc’hen ar park an eus prenet dre e dôl fall. En em grouget eo ennan ; e gorf a freuzas dre an hanter hag e vouzellou a gouezas d’an douar.\n» Kement-se zo anavezet mat gant tud Jeruzalem, o deus roët d’ar park m’eo sebeliet ennan an-hano a Hacel-dama, da lavaret eo, Park ar Gwad.\n» Skrivet eo en levr ar Psalmou : " Ra chomo goullo e di, ha ra vezo roët e garg a eskob d’eun all. "\n» Red eo klask unan eus ar wazed-ze o deus heuilhet ac’hanomp, epad an holl amzer m’eo bet Jezuz o prezek er vro, adalek badeziant Yan, betek an de ma pignas en nenv, hag a vezo test ganimp eo zavet eus a varo da veo. »\nKinniget e oe daou, Joseph Barsabas, lezhanvet ar Just, ha Mathias. Hag en eur beden, e lavarjont: « Otrou, c’houi hag a anave kalon pep-hini, diskouezet piou eus an daou-man ho peus dibabet da vont er plas chomet goullo, dre fallagriez Judas. »\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/151&oldid=140394 »


Pajenn:Perrot - Bue ar Zent.djvu/873 - Wikimammenn\nPajenn:Perrot - Bue ar Zent.djvu/873\nAr bec’herien eo ar re a fell d’eze ober o fenn o-unan. Stourm a reont ouz ar c’hras. An Otrou Doue, an Ebestel, an Iliz hag ar skiant-prenan hen desk d’imp.\nEn eur gomz eus tud Israël, Doue a lavar : « Ho kalvet am eus ha n’ho peus ket grêt van. Astennet am eus ma brec’h ha n’ho peus ket grêt eur zell. »\nN’eo ket ar c’hras a zo bet manket da dud Israël, tud Israël eo o deus grêt fae warni.\nJezuz-Krist a lavare : « Malloz d’it, Korozaïn, malloz d’it, Bethsaïda ; ma o dije bet klevet tud Tyr ha tud Sidon ar c’homzou ho peus klevet, ha ma o dije bet gwelet ar burzudou ho peus gwelet, o dije bet digoret o daoulagad, gwelet skler, ha grêt pinijen. »\nN’eo ket ar c’hras a zo bet manket da dud Korozaïn ha da dud Bethsaïda ; tud Korozaïn ha tud Bethsaïda an hini n’eo ket fellet d’eze ober impli anezi.\nJezuz-Krist a lavare ive da Jeruzalem : « Ha ped gwech n’am eus me ket bet c’hoant da vodan da vugale endro d’in, evel ma vod al lapous e evnigou dindan e iskili, ha te n’eo ket bet falvezet ganit ! »\nN’eo ket ar c’hras a zo bet manket da dud Jeruzalem, tud Jeruzalem an hini n’o deus ket goulennet ober impli anezi.\nSant Stephan a lavare d’ar Judevien : « Pennou kalet zo ac’hanoc’h, kalonou skornet, c’houi a zo dalc’h-mat oc’h enebi ouz ar Spered-Santel. »\n« Ho pedi hag oc’h aspedi a reomp, eme sant Pôl d’ar gristenien gentan, da deurel evez gant aon na gouezfe gras Doue warnoc’h, hep talvezout. »\n« Doue ne c’hourc’hemenn netra dreist galloud an den ; pa c’hourc’hemenn, e lavar ober ar pez ma c’haller, goulenn e skoazel evit ar rest, ha bep gwech e ro anezi. »\nChom a reomp eta a-wechou hep lakat ar c’hras da dalvezout. Doue hag an Iliz hen lavar d’imp. Ar wirione-ze a anavezomp c’hoaz dre bon skiant-prenan. Diskennomp ennomp hon unan. Daoust ha ne dremenomp ket an hanter eus hon bue oc’h enebi ouz ar Spered-Santel ?\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/873&oldid=141191 »


Madison (toullgorferezh) - Wikipedia\nUn doare toullgorferezh eo ar Madison ma vez staliet un bravig, peurliesañ ur walennig er c'hroc'hen penn a-raok ar gouzoug.\nUn toullkorfadur war-c'horre an hini eo hag ar bep aliesñ e vez distaolet gant ar c'horf. Hir e pad ar maread-pareañ, hag alies a-walc'h ne deu ket a-benn da bareañ morse da vat. Ouzhpenn, pa ne deu ket a-benn da beurbareañ ar gloazadur e c'hell leuskel war-lerc'h ur gleizenn c'hrevus pe c'hrevusoc'h ur wezh distaolet gant ar c'horf.\nUn doare toullkorferezh a-vremañ an hini eo, dres evel an darn vrasañ eus an toullkorfadurioù war-c'horre all. Dont a ra anv an toullgorfadur-mañ diwar ar fed m oa deuet da vezañ brudet gant un aktourez pornografiezh, Madison Stone hec'h anv, bet gwisket an toullgorfadur-mañ ganti.\nAdtapet diwar « https://br.wikipedia.org/w/index.php?title=Madison_(toullgorferezh)&oldid=1474792 »


Pajenn:Pompery - Quelennou var labour pe gonnidegues an douar, 1851.djvu/58 - Wikimammenn\nPajenn:Pompery - Quelennou var labour pe gonnidegues an douar, 1851.djvu/58\nAr ruilleres ned eo quet queu anavezet er vro evel ma zeo an oguet ; quement se, é veller unan bennag bremâ e tro ar Faou. Ar ruilleres a vez gred gât eur vezen pé gât eur men crennet e doaré ruilla, treuzet gât eun aèl, eus pini ar bégou nem léquéont en daou du a ben doc’h ar c’hoatach a zo laquet en dro dar ruilleres. Eur c’hravaz, evit sterna eul loën, a zo staguet oc’h an treuzou a dreus a zo araoc. Lod d’oc’h ar ruillerezet ned eusquet a crivizier ; mes neuze al c’hoarvézout droug var boëz traon : ar ruilleres a zisquen buanoc’h evit né valé al loën zo oc’h e stlija, stoc a ra a vechou oc’h e zivisquer ac al é c’hlaza pé e sponta.\nA zo mad evit bruzunna an douarou priec.\nAr ruilleres, a zo red evit an douarou crêô, dle beza pouneroc’h evit an ini ha labour en douarou scân. Couscoude, ar ré pounera né dléont quet poéza ouspen seiz pé eiz cant lur, nac izelloc’h evit pemp cant. Ar benvec-mâ zo evit bruzunna ar moudedou en douarou crèo, gât an oguet, an eil var lerc’h éguilé ; rac an oguet e-unan na bruzunéfe quet mad avoalc’h an douarou ré bouner, péré a c’houlennont avechou beza cloëdet ha ruillet meur a vech. Al labour-zé al cuitat an tiec deus al labour padus ha poanius lavaret piguella, pini a reer gât mirri.\nAdtapet diwar « https://br.wikisource.org/w/index.php?title=Pajenn:Pompery_-_Quelennou_var_labour_pe_gonnidegues_an_douar,_1851.djvu/58&oldid=141551 »


Roet e oa Aerope gant Naoplios en eured da Atreüs, pe da b-Pleisthenes, mab Atreüs, ha genel a reas Agamemnon ha Menelaos,,. Hervez ar vojenn, ma oa Pleisthenes a oa tad Agamemnon ha Menelaos, Aerope a euredas Atreüs goude e varv, hag he daou vab, a oa maget gantañ. Sellet e vez oute evel mibien Atreüs.\nAerope, avat a oa desevet gant Thyestes,,,,.\nAdtapet diwar « https://br.wikipedia.org/w/index.php?title=Aerope&oldid=1940443 »


Trede Sul / post Epiphaniam - Tiegezh Santez Anna\nD'ar 26 a viz Genver * ***Stumm dreistordinal↓\nStumm ordinal: Trede Sul an amzer ordinal\nO vezañ klevet e oa bet taolet Yann er c'harchar, Jezuz en em dennas e Galilea. Ha kuitaet gantañ Nazared e teuas da chom e Kafarnaoum, war ribl ar mor, war harzoù Zaboulon ha Neftali, evit ma teufe da wir ar pezh a oa bet lavaret gant Izaia : «Douar Zaboulon ha douar Neftali, hent ar mor, bro en tu all d’ar Yordan, Galilea ar Broadoù, ar bobl o chom en deñvalijenn he deus gwelet ur sklêrijenn vras; ha war ar re azezet e bro skeud ar marv eo paret ar sklêrijenn.»\nDiwar neuze en em lakaas Jezuz da brezeg ha da lavarout : «Ho pezet keuz d’ho pec'hedoù, rak tost emañ Rouantelezh an Neñvoù.» Evel ma kerzhe a-hed mor Galilea, e welas daou vreur, Simon, an hini anvet Pêr, hag Andrev, e vreur, o teurel ar roued er mor; rak pesketaerien e oant. Hag e lavaras dezho : «Deuit d’am heul hag e rin ac'hanoc'h pesketaerien dud.» Hag i raktal da zilezel o rouedoù ha da vont d’e heul. O vezañ aet larkoc'h e welas daou vreur all, Jakez, mab Zebedea, ha Yann, e vreur, en o bag, gant o zad Zebedea, oc'h addresañ o rouedoù; o gervel a reas, hag i raktal da zilezel o bag hag o zad ha da vont d’e heul.\nMont a rae Jezuz dre C'halilea a-bezh o kelenn er sinagogennoù, oc'h embann Keloù mat ar Rouantelezh hag o pareañ kement kleñved ha kement langis a oa er bobl.\nAn trede Sul goude ar Rouaned\nGalated 1, 1-5\naol, abostol n’eo ket a-berzh an dud, na dre un den bennak, met dre youl Jezuz Krist ha Doue an Tad en deus e zihunet a-douez ar re varv; hag ivez an holl vreudeur a zo ganin, da\nIlizoù Galatia. Gras deoc'h ha peoc'h digant Doue hon Tad hag an Aotrou Jezuz Krist, a zo en em roet e-unan en abeg d’hor pec'hedoù, evit hon diframmañ diouzh ar bed drouk a-vremañ, hervez mennantez Doue hon Tad; dezhañ ra vo ar c'hloar da holl viken. Amen.\nStouit dirak Doue, c'hwi an holl aeled ! Sion a glev hag en em laouena,\ntridal a ra kêrioù Bro-Youda !\nPublié dans Ar Sent, Liderezh, Gregorian, Messe, Oferenn, Sainte Liturgie, Sulvezhioù


KDSK, Centre de Ressources Culturelles CeltiquesDocumenten : By roads, rails and waves : Brittany's transport system through the centuries.\nCatholiques en Bretagne au XXème siècle....\nBy roads, rails and waves : Brittany's transport s...\nBy roads, rails and waves : Brittany's transport system through the centuries.\nOberour(ien) : AN HIR Reun\nPlaatscode : 388.K8(ANH) - Doc nr : 3513\n1992 - 238 pajenn\nDoare : Hollegezhioù/teul-levr daveennoù ; Troidigezh\nYezh : Saozneg\nVertaling diwar ar Brezhoneg\nTitl orin : Dre hent pe hent\nE-barzh/Staget : Kartenn(où) ; Levrlennadur(ioù) ; Luc'hskeudenn(où) ; Meneger anvioù-lec'h ; Meneger an danvezioù ; Rakskrid ; Tresadenn(où)/Skeudenn(où)\nPrijs : 22,8 euro\nlstor ha pouez an hentoù, an hentoù-houarn, ar porzhioù-mor hag an aerlinennoù en hor bro. Ul levr talvoudus-dreist evit kompren istor hag armerzh Breizh. Ur gwir venveg-studi. Disoc'h ul labour ramzel evit dastum an dielloù, o renkañ a-raok o dielfennañ ha kavout ur ster da bep tra. (Roll-Levrioù Mouladurioù Hor Yezh/Kerzu 1995).\nDescriptoren : Breizh / 20vet kantved / 19vet kantved / Armerzh / Treuzdougen / Hent / Hent-houarn - Hent - Gourhent / Ijinerezh aerlestrel / Treuzdougen morhentel / Porzh / Treuzdougen aerhentel / Treuzdougen houarnhentel / Tren / Treuzdougen douarhentel / Treuzdougen tirhentel / Houarnhent\nKot Dewey : 388(ANH)\nEmbannadur : embanndaur kentañ\nEmbann. Kentañ : Lesneven : Hor Yezh, 1990 (e brezhoneg) ; Sant Tonan : Cloitre, 1992 (e saozneg)


KEMENNADENN BAZH-TEST AN XVIIIvet KORRIKA - Skolaj Diwan Kemper Jakez Riou\nSkolaj Diwan Jakez Riou 933 …\nUr c'harrad-boutin a Vreizhiz a oa aet da Vro-Euskal da redek (skeudenn : Keleier ar Redadeg)\nYezh vamm a lavaromp peogwir omp ganet gant ar yezh.\nGanet a lavaromp pa vezomp ganet gant hor mamm ha pa reomp anezhi mamm, ober boutin eo genel. Un dra bennak heñvel a c'hoarvez ivez gant ar yezh. Ar yezh a ra ac'hanomp ha ni a ra ar yezh. Testoù omp an eil e-keñver egile. Oc'h en em reiñ an eil d'egile e vevomp. Anal ha boud roet deomp gant ar yezh ha ganeomp d'ar yezh.\nAn hini a zesk a ro ster d'an hini e gelenn. An hini a gelenn a ro un hent nevez d'ar c'homzer a-vihanik. Ar c'homzer a-vihanik a dle reiñ dorn d'an hini a zesk. Dleout a reomp holl reiñ an euskareg an eil re d'ar re all.\nEuskareg eo va yezh vamm. Hogen petra eo ur yezh vamm ? N'eo ket ar yezh vamm an hini a zesker da gentañ, nag an hini a zesker war barlenn ar vamm, evidon-me ez eo ar yezh vamm ar yezh ma prederiomp enni. En doare ma savomp hon arguzennoù hag hor skeudennoù, eno emañ hor yezh vamm. Ha posupl eo e-kerzh ur vuhez e teufe an euskareg da vezañ yezh vamm, e vefe desket soñjal en euskareg. Deoc'h hag a zo o tont gant an hent-se hon estlamm hag hor gourc'hemennoù, ha ma teu unan bennak da lavarout deoc'h oc'h euskaregerien nevez, pe c'hoazh n'eo ket an euskareg ho yezh vamm, lavarit dezho ne blij da zen bezañ kozh ha kement hag ober lavarit dezho n'eo ket ar yezh vamm an hini bet desket da gentañ, hogen an hini a ra pep hini ganti en e breder.\nEn euskareg ivez e veizimp ar vro-mañ, pe ne vo ket anezhi. Diouzh ar yezh a zibabimp evitañ e vo dazont hor bro. Hol lakaat a raint da gomz arallyezh ? Kement-se a ouzomp ervat. Ret e vo d'hor pobl magañ un tamm preder diwar-benn arallyezh, hogen ne c'hell ket ar vro-mañ soñjal en arallyezh, ar vro-mañ a veizimp en euskareg, pe ne vo ket anezhi. Mar fell deomp genel ur vro, den estreget hor yezh vamm ne c'hello her genel.\nKemennadenn savet gant Amets Arzallus, bertsolari brudet, ha disklêriet e Baiona gant Maider Heguy, prezidantez AEK e norzh Bro-Euskal, ha Jakes Bortairu, rener.\nTestenn orin :\nAmets Arzallusek eraman du lekukoa 18. Korrikako azken kilometroan, AEK-ko eta Korrikako arduradunekin batera, berak egina baita lekuko barruan Euskal Herri osoa eskuz esku zeharkatu duen mezua:\nMaider Heguy Iparraldeko AEKren presidentearen eta Jakes Bortairu AEKren Artezkaritza kontseiluko kidearen hitzaldia HEMEN